cyanic-selkie/wikianc huggingface dataset:
ബീബി നാനകി
സഹോദരനും സഹോദരിയും
കൂടെ താമസിക്കുന്നതിനായി ഗുരു നാനാക്ക് ദേവ് ബീബി നാനകിയ്ക്കരികിലെത്തുമ്പോൾ അദ്ദേഹത്തിന് വെറും 15 വയസ്സുമാത്രമേ ഉണ്ടായിരുന്നുള്ളൂ. ബീബി നാനകി സഹോദരൻറെ ഉത്തരവാദിത്തത്തിൽ നിന്നും വിടുതലിനായി അവർ അദ്ദേഹത്തിനുവേണ്ടി ഒരു ഭാര്യയെ തിരഞ്ഞു. ബീബി നാനകി ഭർത്താവിനൊപ്പം ഗുരു നാനാക് ദേവിനെ വിവാഹം കഴിക്കാൻ മാത സുലഖ്നി എന്ന സ്ത്രീയെ കണ്ടെത്തി. ബീബി നാനാകിക്ക് സ്വന്തമായി കുട്ടികളുണ്ടായിരുന്നില്ല. സഹോദരന്റെ മക്കളായ ശ്രീ ചാന്ദ്, ലക്ഷ്മി ചന്ദ് എന്നിവരെ വളരെയധികം സ്നേഹലാളനയോടെ വളർത്തി. ഗുരുനാനാക് ദേവിന്റെ ആദ്യ അനുയായി ആയിട്ടാണ് ബീബി നാനകി അറിയപ്പെടുന്നത്. അവർ അദ്ദേഹത്തിനുവേണ്ടി ആത്മീയമായി സമർപ്പിക്കപ്പെട്ടിരുന്നു. കൂടാതെ, ഗുരുനാനാക്ക് ദേവിൻറെ ദൈവത്തോടുള്ള ആരാധനയുടെ ഒരു ഉപാധിയായി സംഗീതത്തെ അവർ ഉപയോഗിച്ചിരുന്നു. സംഗീതത്തിൽ അദ്ദേഹത്തിനുള്ള കഴിവു മനസ്സിലാക്കിയ ബീബി ഗുരുനാനാക്കിനുവേണ്ടി ഒരു സ്ട്രിംഗ് ഉപകരണമായ രേബബ് വാങ്ങിയിരുന്നു.
മരണം
1518-ൽ ബീബി നാനകി അന്തരിച്ചു. അവസാനത്തെ ആഗ്രഹങ്ങളിൽ ഒന്ന് തന്റെ സഹോദരൻ ഗുരു നാനാക് ദേവ്, തന്റെ അന്ത്യനാളുകളിൽ തന്നോടുകൂടെയുണ്ടാവണമെന്നുള്ളതായിരുന്നു. സിക്കുകാരുടെ വിശുദ്ധഗ്രന്ഥമായ ഗുരു ഗ്രന്ഥസാഹിബിന്റെ വിശുദ്ധവചനങ്ങളുടെ തുടക്കത്തിൽ കാണുന്ന പ്രാർത്ഥനകളായ ജപ്‌ജി സാഹിബ് അവരുടെ അവസാന ശ്വാസം വരെ ഉരുവിട്ടിരുന്നു.
ബിബ്ലിയോഗ്രാഫി
വർഗ്ഗം:പഞ്ചാബികൾ വർഗ്ഗം:ഇന്ത്യൻ സിഖുകാർ വർഗ്ഗം:1518-ൽ മരിച്ചവർ വർഗ്ഗം:1464-ൽ ജനിച്ചവർ
ഹണ്ട്രഡ് ഫ്ലവേഴ്സ് ക്യാമ്പൈൻ
1956 മുതൽ 1957 വരെയുള്ള കാലഘട്ടത്തിൽ പീപ്പിൾസ് റിപ്പബ്ലിക് ഓഫ് ചൈനയിൽ അന്നത്തെ ചൈനീസ് കമ്മ്യൂണിസ്റ്റ് പാർട്ടി ചെയർമാൻ മാവൊ "നൂറു പൂക്കൾ വിരിയട്ടെ.. നൂറ് ആശയങ്ങൾ ഉയരട്ടെ" എന്ന് ആഹ്വാനം ചെയ്തുകൊണ്ട് ചൈനീസ് കമ്മ്യൂണിസ്റ്റ് പാർട്ടിയെക്കുറിച്ചുള്ള (CCP) അവരുടെ അഭിപ്രായങ്ങൾ പരസ്യമായി പ്രകടിപ്പിക്കാൻ പൗരന്മാരെ പ്രോത്സാഹിപ്പിച്ചിരുന്നു, അതാണ് ഹണ്ട്രഡ് ഫ്ലവേഴ്സ് ക്യാമ്പൈൻ (അർഥം: നൂറ് പൂക്കൾ പ്രചാരണം) അല്ലെങ്കിൽ ഹണ്ട്രഡ് ഫ്ലവേഴ്സ്മൂവ്മെന്റ് (അർഥം: നൂറ് പൂക്കൾ പ്രസ്ഥാനം) എന്നെല്ലാം അറിയപ്പെടുന്നത്. പ്രചാരണത്തിന്റെ പരാജയത്തെത്തുടർന്ന്, പാർട്ടിയെ വിമർശിച്ചവർക്കെതിരെ സിസിപി ചെയർമാൻ മാവോ സെതൂങ് തുടങ്ങിയ പ്രത്യയശാസ്ത്രപരമായ അടിച്ചമർത്തൽ 1959 വരെ തുടർന്നു. വിമർശനത്തിന്റെ വ്യാപ്തിയും ഗൗരവവും കണ്ട് മാവോ ശരിക്കും ആശ്ചര്യപ്പെട്ടുവോ, അതോ പാർട്ടിയുടെ വിമർശകരെ തിരിച്ചറിയാനും പീഡിപ്പിക്കാനും നിശ്ശബ്ദരാക്കാനുമുള്ള ആസൂത്രിത ശ്രമമായിരുന്നോ ആ പ്രചാരണം എന്നതിൽ നിരീക്ഷകർ വ്യത്യസ്ത അഭിപ്രായമുള്ളവരാണ്.
പ്രചാരണ വേളയിൽ, മാവോയുടെ പ്രസിദ്ധമായ പദപ്രയോഗത്തെ അടിസ്ഥാനമാക്കി ദേശീയ നയത്തിന്റെ വ്യത്യസ്ത വീക്ഷണങ്ങളും പരിഹാരങ്ങളും പ്രോത്സാഹിപ്പിക്കപ്പെട്ടു: "നൂറ് പൂക്കൾ വിരിയാനും നൂറ് ചിന്താധാരകൾ ഉയർന്നുവരാനും അനുവദിക്കുക എന്ന നയം കലയുടെ അഭിവൃദ്ധിയെയും ശാസ്ത്ര പുരോഗതിയെയും പ്രോത്സാഹിപ്പിക്കുന്നതിന് രൂപകൽപ്പന ചെയ്തിട്ടുള്ളതാണ്." കമ്മ്യൂണിസ്റ്റ് പാർട്ടിയിൽ നിന്ന് അകന്നുപോയ ബുദ്ധിജീവികളുടെ മനോവീര്യം കെടുത്തിയതിനുള്ള പ്രതികരണമായിരുന്നു ഈ പ്രസ്ഥാനം. ഉദാരവൽക്കരണത്തിന്റെ ഈ ഹ്രസ്വ കാലയളവിനുശേഷം, ഭരണകൂടത്തെയും അതിന്റെ പ്രത്യയശാസ്ത്രത്തെയും വിമർശിക്കുന്നവർക്കെതിരെയുള്ള വലതുപക്ഷ വിരുദ്ധ പ്രചാരണമായി അത് മാറി. 1957 ലും 1959 ലും വിമർശകർക്കെതിരെയുള്ള അടിച്ചമർത്തൽ തുടർന്നു. വലതുപക്ഷമെന്ന് മുദ്രകുത്തിയവരെ പരസ്യമായി വിമർശിക്കുകയോ, കഠിന ജോലിയിലൂടെയോ അല്ലെങ്കിൽ വധശിക്ഷയിലൂടെയോ ശിക്ഷിക്കുകയോ ജയിൽ ക്യാമ്പുകളിലേക്ക് അയക്കുകയോ ചെയ്തു. പ്രത്യയശാസ്ത്രപരമായ അടിച്ചമർത്തൽ പൊതുപ്രകടനത്തിൽ മാവോയിസ്റ്റ് യാഥാസ്ഥിതികത വീണ്ടും അടിച്ചേൽപ്പിക്കുകയും വലതുപക്ഷ വിരുദ്ധ പ്രസ്ഥാനത്തെ ഉത്തേജിപ്പിക്കുകയും ചെയ്തു.
തുടക്കം (1956 അവസാനം-1957 ആദ്യം)
മാവോ സേതുങ് ഈ ആശയം താൽപ്പര്യത്തോടെ കാണുകയും ചൌവിനെ മാറ്റി പ്രചരണത്തിന്റെ നിയന്ത്രണം ഏറ്റെടുക്കുകയും ചെയ്തു. പുതിയ കലാരൂപങ്ങളും പുതിയ സാംസ്കാരിക സ്ഥാപനങ്ങളും പ്രോത്സാഹിപ്പിക്കുന്നതിന് രാജ്യത്തെ പ്രശ്‌നങ്ങളെക്കുറിച്ച് ബുദ്ധിജീവികൾ ചർച്ച ചെയ്യണമെന്നായിരുന്നു ആശയം. സോഷ്യലിസത്തെ പ്രോത്സാഹിപ്പിക്കാനുള്ള അവസരമായി മാവോ ഇതിനെ കണ്ടു, ചർച്ചയ്ക്ക് ശേഷം, സോഷ്യലിസ്റ്റ് പ്രത്യയശാസ്ത്രമാണ് മുതലാളിത്തത്തിന്റെ മേൽ പ്രബലമായ പ്രത്യയശാസ്ത്രം എന്ന് കമ്മ്യൂണിസ്റ്റ് ഇതര ചൈനക്കാർക്കിടയിൽ വിശ്വാസമാകുകയും, അങ്ങനെ സോഷ്യലിസത്തിന്റെ ലക്ഷ്യങ്ങളുടെ വികാസത്തിനും വ്യാപനത്തിനും പ്രേരണ നൽകുമെന്നും മാവൊ വിശ്വസിച്ചു.
1957 ഫെബ്രുവരി 27-ന് പ്രസിദ്ധീകരിക്കപ്പെട്ട ഒരു പ്രസംഗത്തിൽ, മാവോ പ്രചാരണത്തിന് തുറന്ന പിന്തുണ പ്രകടിപ്പിച്ചു.
വസന്തകാലം (1957)
1957 ലെ വസന്തകാലത്തോടെ, വിമർശനത്തിനാണ് "മുൻഗണന" എന്ന് മാവോ പ്രഖ്യാപിക്കുകയും കേന്ദ്ര ഗവൺമെന്റിന്റെ നയങ്ങളിൽ ആരോഗ്യകരമായ വിമർശനം നടത്താത്തവർക്കെതിരെ സമ്മർദ്ദം ചെലുത്താൻ തുടങ്ങുകയും ചെയ്തു. ആ വർഷം മെയ് 1 മുതൽ ജൂൺ 7 വരെയുള്ള കാലയളവിൽ, ദശലക്ഷക്കണക്കിന് കത്തുകൾ പ്രീമിയർ ഓഫീസിലേക്കും മറ്റ് അധികാരികളിലേക്കും ഒഴുകി.
കാമ്പസുകൾക്ക് ചുറ്റും പോസ്റ്ററുകൾ പതിച്ചും തെരുവുകളിൽ റാലി നടത്തിയും സിപിസി അംഗങ്ങൾക്കായി മീറ്റിംഗുകൾ നടത്തിയും മാസികകളിൽ ലേഖനങ്ങൾ പ്രസിദ്ധീകരിച്ചും ആളുകൾ സംസാരിച്ചു. ഉദാഹരണത്തിന്, പീക്കിംഗ് യൂണിവേഴ്സിറ്റിയിലെ വിദ്യാർത്ഥികൾ ഒരു "ജനാധിപത്യ മതിൽ" സൃഷ്ടിച്ചു, അതിൽ അവർ പോസ്റ്ററുകളും കത്തുകളും ഉപയോഗിച്ച് സിപിസിയെ വിമർശിച്ചു.
പ്രചാരണത്തിന്റെ ഫലങ്ങൾ
1957 ജൂലൈയിൽ, പ്രചാരണം നിർത്തിവയ്ക്കാൻ മാവോ ഉത്തരവിട്ടു. നികിത ക്രൂഷ്ചേവ് ജോസഫ് സ്റ്റാലിനേയും ഹംഗറിയിലെ 1956-ലെ ഹംഗേറിയൻ വിപ്ലവത്തേയും അപലപിച്ച സംഭവങ്ങൾ തനിക്ക് ഭീഷണിയായി അദ്ദേഹം കണ്ടു. മാവോയുടെ മുമ്പത്തെ പ്രസംഗത്തിൽ കാര്യമായ മാറ്റം വരുത്തി, പിന്നീട് അത് ഒരു വലതുപക്ഷ വിരുദ്ധ ഭാഗമായി പ്രത്യക്ഷപ്പെട്ടു.
ഈ പ്രചാരണം മാവോയുടെ പ്രത്യയശാസ്ത്ര ധാരണയിൽ ശാശ്വതമായ സ്വാധീനം ചെലുത്തി. മാവോ, ഭാവിയിലെ പ്രസ്ഥാനങ്ങളിൽ സോഷ്യലിസ്റ്റ് ആശയങ്ങൾ ഉറപ്പിക്കാൻ ശ്രമിക്കുകയും, സാംസ്കാരിക വിപ്ലവത്തിന്റെ കാര്യത്തിൽ, കൂടുതൽ അക്രമാസക്തമായ മാർഗങ്ങൾ പ്രയോഗിക്കുകയും ചെയ്തു. വിയോജിപ്പുകളെ നിരുത്സാഹപ്പെടുത്തുകയും ഭാവിയിൽ മാവോയെയും അദ്ദേഹത്തിന്റെ പാർട്ടിയെയും വിമർശിക്കാൻ ബുദ്ധിജീവികൾ മടിക്കുന്ന അവസ്ഥ സൃഷ്ടിക്കുകയും ചെയ്തു എന്നതായിരുന്നു ഹണ്ടഡ് ഫ്ലവർ പ്രചാരണത്തിന്റെ മറ്റൊരു അനന്തരഫലം. തൊട്ടുപിന്നാലെ, പ്രചാരണം മൂലമുണ്ടായ, വലതുപക്ഷ വിരുദ്ധ പ്രചരണം, ബുദ്ധിജീവികൾ, ഉദ്യോഗസ്ഥർ, വിദ്യാർത്ഥികൾ, കലാകാരന്മാർ എന്നിവരെ, "വലതുപക്ഷക്കാർ" എന്ന് മുദ്രകുത്തി പീഡിപ്പിക്കുന്നതിൽ കലാശിച്ചു. കാമ്പെയ്‌ൻ വ്യക്തിഗത അവകാശങ്ങൾ നഷ്ടപ്പെടുന്നതിലേക്ക് നയിച്ചു, പ്രത്യേകിച്ച് പാശ്ചാത്യ പഠനകേന്ദ്രങ്ങളിൽ വിദ്യാഭ്യാസം നേടിയ ചൈനീസ് ബുദ്ധിജീവികൾക്ക്.
പീപ്പിൾസ് റിപ്പബ്ലിക് ഓഫ് ചൈനയുടെ ചരിത്രത്തിൽ പൊതുജനങ്ങളിൽ നിന്നുള്ള പ്രത്യയശാസ്ത്ര വിമർശനങ്ങൾ പറയാൻ ഉള്ള അവസരം സർക്കാർ തന്നെ തുറന്നുകൊടുത്ത ഇത്തരത്തിലുള്ള ആദ്യത്തേതാണ് ഹണ്ട്രഡ് ഫ്ലവർ പ്രസ്ഥാനം. അതിന്റെ യഥാർത്ഥ സ്വഭാവത്തെ ചരിത്രകാരന്മാർ എക്കാലത്തും ചോദ്യം ചെയ്തിട്ടുണ്ടെങ്കിലും, നടന്ന സംഭവങ്ങൾ കേന്ദ്ര കമ്മ്യൂണിസ്റ്റ് നേതൃത്വത്തെ അങ്കലാപ്പിലാക്കിയെന്ന് പൊതുവെ നിഗമനം ചെയ്യാം. ഈ പ്രസ്ഥാനം ചൈനീസ് ചരിത്രത്തിൽ നിന്ന് ഉയർന്നുവന്ന ഒരു മാതൃകയെ പ്രതിനിധീകരിക്കുന്നു, അതിൽ സ്വതന്ത്ര ചിന്ത സർക്കാർ പ്രോത്സാഹിപ്പിക്കുകയും പിന്നീട് അത് അടിച്ചമർത്തുകയും ചെയ്യുന്നു.
പ്രചാരണത്തിന്റെ ഉദ്ദേശത്തെക്കുറിച്ചുള്ള തർക്കങ്ങൾ
കാമ്പെയ്‌ൻ ആരംഭിക്കുന്നതിനുള്ള മാവോയുടെ പ്രചോദനം യഥാർത്ഥമാണോ എന്ന കാര്യത്തിൽ ചരിത്രകാരന്മാർക്കിടയിൽ തർക്കങ്ങളുണ്ട്. മാവോയുടെ ഉദ്ദേശം യഥാർത്ഥത്തിൽ ശുദ്ധമായിരുന്നുവെന്നും, എന്നാൽ പിന്നീട് വിമർശകരെ നശിപ്പിക്കാൻ ആ അവസരം പ്രയോജനപ്പെടുത്താൻ തീരുമാനിച്ചു എന്നും ചിലർ പറയുന്നു. വിയോജിപ്പുകളെ എങ്ങനെ അഭിസംബോധന ചെയ്യണമെന്നതുമായി ബന്ധപ്പെട്ട് പാർട്ടിക്കുള്ളിലെ കലഹവും സംഘർഷഭരിതവുമായ തർക്കത്തിന്റെ പരിസമാപ്തിയാണ് ഈ പ്രചാരണമെന്ന് ചരിത്രകാരനായ ജോനാഥൻ സ്പെൻസ് അഭിപ്രായപ്പെടുന്നു.
എഴുത്തുകാരായ ക്ലൈവ് ജെയിംസും ജംഗ് ചാങ്ങും ഈ പ്രചാരണം തുടക്കം മുതൽ വലതുപക്ഷക്കാരെയും പ്രതിവിപ്ലവകാരികളെയും തുറന്നുകാട്ടാൻ ഉദ്ദേശിച്ചുള്ള ഒരു തന്ത്രമായിരുന്നുവെന്നും പാർട്ടിയിൽ നിന്ന് വ്യത്യസ്തമായ വീക്ഷണമുള്ളവരെ മാവോ സേതുംഗ് പീഡിപ്പിക്കുകയായിരുന്നുവെന്നും അഭിപ്രായപ്പെടുന്നു.
ഉദ്ധരിച്ച കൃതികൾ
വർഗ്ഗം:ചൈനയുടെ രാഷ്ട്രീയം
എക്ലാംപ്സിയ
പ്രീ- എക്ലാംസിയ ഉള്ള ഒരു സ്ത്രീയിൽ ഉണ്ടാവുന്ന ചുഴലി ദീനത്തിന്റെ തുടക്കമാണ് എക്ലാംസിയ. ഇംഗ്ലീഷ്:Eclampsia. ഗർഭാവസ്ഥയിലെ ഹൈപ്പർടെൻസിവ് ഡിസോർഡറുകളിൽ ഒന്നാണ് പ്രീ-എക്ലാംപ്സിയ, ഇത് മൂന്ന് പ്രധാന സവിശേഷതകൾ അവതരിപ്പിക്കുന്നു: ഉയർന്ന രക്തസമ്മർദ്ദത്തിന്റെ പുതിയ തുടക്കം, മൂത്രത്തിൽ വലിയ അളവിൽ പ്രോട്ടീൻ അല്ലെങ്കിൽ മറ്റ് അവയവങ്ങളുടെ പ്രവർത്തനക്ഷമത, നീർവീക്കം. ഗർഭാവസ്ഥയുടെ 20 ആഴ്ചകൾക്കുശേഷം അല്ലെങ്കിൽ ഗർഭത്തിൻറെ രണ്ടാം പകുതിയിൽ ഉണ്ടാകുന്ന ഉയർന്ന രക്തസമ്മർദ്ദമാണ് പ്രീ-എക്ലാമ്പ്സിയയുടെ രോഗനിർണയ മാനദണ്ഡം. മിക്കപ്പോഴും ഇത് ഗർഭാവസ്ഥയുടെ മൂന്നാം ത്രിമാസത്തിലാണ് സംഭവിക്കുന്നത്, പ്രസവത്തിന് മുമ്പോ പ്രസവസമയത്തോ ശേഷമോ സംഭവിക്കാം.
ചുഴലിടോണിക്ക്-ക്ലോണിക് തരത്തിലുള്ളവയാണ്, സാധാരണയായി ഒരു മിനിറ്റ് നീണ്ടുനിൽക്കും. ചുഴലിക്ക് ശേഷം, ഒന്നുകിൽ ആശയക്കുഴപ്പ മോ കോമയോ ഉണ്ടാകാം. ആസ്പിരേഷൻ ന്യുമോണിയ, സെറിബ്രൽ ഹെമറേജ്, കിഡ്നി അപചയം പൾമണറി എഡിമ, ഹെൽപ് സിൻഡ്രോം,(HELLP syndrome) കോയാഗുലോപ്പതി, പ്ലാസന്റൽ അബ്രപ്ഷൻ, ഹൃദയസ്തംഭനം എന്നിവയും മറ്റ് സങ്കീർണതകളിൽ ഉൾപ്പെടുന്നു.
മൂന്നാർ പിലിഗിരിയൻ
കേരളതദ്ദേശവാസിയായ ഒരു തവളയാണ് മൂന്നാർ പിലിഗിരിയൻ അഥവാ '''Munnar Torrent Frog (Beautiful Dancing Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്. പാലക്കാട് ഗ്യാപ്പിനും ചെങ്കോട്ടയ്ക്കും ഇടയിലുള്ള സ്ഥലങ്ങളിൽ കാണുന്നു. ന്തിന്റെ ഭംഗിയുള്ള നിറാങ്ങൾ കാരണം beautiful dancing frog എന്ന പേര് നൽകണമെന്ന നിർദ്ദേശമുണ്ട്.
ആവാസസ്ഥലം
കാടിന്റെ ഇലച്ചാർത്തുകളുള്ള പുഴയോരങ്ങളിൽ കണ്ടുവരുന്നു.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
ആപ്പിൾ വാലി, കാലിഫോർണിയ
ആപ്പിൾ വാലി പട്ടണം, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാൻ ബർണാർഡിനോ കൗണ്ടിയിലെ വിക്ടർ താഴ്വരയിലാണ് സ്ഥിതി ചെയ്യുന്നത്. 1988 നവംബർ 14 നാണ് ഇത് സംയോജിപ്പിച്ചത്. കാലിഫോർണിയയിലെ ഇരുപത്തിരണ്ട് സംയോജിപ്പിക്കപ്പെട്ട മുനിസിപ്പാലിറ്റികളിലൊന്നായ ഇത് "നഗരം" എന്നതിനുപകരം "ടൗൺ" എന്നാണ് ഉപയോഗിക്കുന്നത്. വിക്ടർവില്ലെ, ഹെസ്പെരിയ തുടങ്ങിയ അയൽ പട്ടണങ്ങളുമായി കിഴക്കുഭാഗത്ത് ഈ പട്ടണം സന്ധിക്കുന്നു. അതുപോലെ കജോൻ ചുരം വഴി ബർസ്റ്റോയ്ക്ക് 37 മൈൽ (60 കിലോമീറ്റർ) തെക്കായും സാൻ ബെർനാർഡിനോയ്ക്ക് 46 മൈൽ (74 കിലോമീറ്റർ)വടക്കായുമാണ് ഇതിൻറ സ്ഥാനം. 2010 ലെ സെൻസസിൽ ഈ പട്ടണത്തിലെ ആകെ ജനസംഖ്യ 69,135 ആയിരുന്നു. ആപ്പിൾ വാലിയുടെ ഭരണം നിയന്ത്രിക്കുന്നത് ഒരു ടൌൺ കൗൺസിലാണ്.
1967 ൽ ആപ്പിൾ വാലിയിൽ, റോയ് റോജേഴ്സ്, ഡെയ്ൽ ഇവാൻസ് എന്നിവർചേർന്ന് ആദ്യമായി ഒരു മ്യൂസിയം സ്ഥാപിച്ചുവെങ്കിലും പിന്നീട് 1976 ൽ വിക്ടർവില്ലെയിലേയ്ക്കു മാറ്റി സ്ഥാപിക്കപ്പെട്ടു. 2003 മുതൽ മിസ്സോറിയിലെ ബ്രാൻസണിലാണ് മ്യൂസിയം പ്രവർത്തിച്ചിരുന്നത്. കൂടുതൽ ആരാധകരെ എത്തിക്കാനുള്ള പ്രതീക്ഷയിലാണ് ഈ നീക്കം നടന്നതെങ്കിലും 2009 ഡിസംബർ 12 ന് മ്യൂസിയം സാമ്പത്തിക കാരണങ്ങളാൽ അടച്ചുപൂട്ടപ്പെട്ടു.
ഭൂമിശാസ്ത്രം
ആപ്പിൾവാലി സ്ഥിതിചെയ്യുന്ന അക്ഷാംശരേഖാംശങ്ങൾ 34.51667°N, -117.21667°W (34.5115, -117.2120) ആണ്. ഈ ടൌൺ‌, മോജാവെ മരുഭൂമിയുടെ തെക്കെ അറ്റത്തായി സ്ഥിതി ചെയ്യുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഹാമിൽടൺ
ന്യൂസീലൻഡിന്റെ ഉത്തരദ്വീപിലെ ഒരു പ്രധാന നഗരമാണ് ഹാമിൽടൺ.ന്യൂസീലൻഡിലെ ഏറ്റവും വലിയ നദിയായ വയ്കാതോ നദിയുടെ കരയിലാണ് ഈ നഗരം സ്ഥിതി ചെയ്യുന്നത് .ഉത്തരദ്വീപിലെ മൂന്നാമത് വലിയ നഗരമായ ഹാമിൽടണിൽ ഒന്നരലക്ഷത്തിലേറെ ആളുകൾ താമസിക്കുന്നു.
പുറത്തേക്കുള്ള കണ്ണികൾ
വർഗ്ഗം:ന്യൂസീലൻഡിലെ പട്ടണങ്ങൾ
എമിലി ഷിറെഫ്
സ്ത്രീകളുടെ ഉന്നത വിദ്യാഭ്യാസത്തിനും ഇംഗ്ലണ്ടിലെ ഫ്രോബിലിയൻ തത്വങ്ങളുടെ വികാസത്തിനുമുള്ള പ്രസ്ഥാനത്തിന്റെ തുടക്കക്കാരിയായിരുന്നു എമിലി ആൻ എലിസ ഷിറെഫ് (3 നവംബർ 1814 - മാർച്ച് 20, 1897).
ജീവചരിത്രം
റിയർ-അഡ്മിറൽ വില്യം ഹെൻറി ഷിറെഫ് (1785–1847), എലിസബത്ത് ആൻ ഷിറെഫ് എന്നിവർക്ക് ജനിച്ച നാല് പെൺമക്കളിൽ രണ്ടാമതായി 1814 നവംബർ 3 ന് എമിലി ജനിച്ചു. സഹോദരി മരിയ ഷിറെഫുമായി (പിന്നീട് ഗ്രേ) അവർ വളരെ അടുപ്പത്തിലായിരുന്നു. അവരുമായി വിദ്യാഭ്യാസ, എഴുത്ത് പ്രോജക്ടുകളുമായി സഹകരിച്ചിരുന്നു.
എമിലിയെയും സഹോദരിമാരെയും ചെറുപ്പം മുതലേ ഒരു ഫ്രഞ്ച്കാരിയായ ഗൃഹാദ്ധ്യാപിക അഡെലെ പിക്കറ്റ് പഠിപ്പിച്ചിരുന്നതിനാൽ അവർക്ക് പരിമിതമായ വിദ്യാഭ്യാസം ഉണ്ടായിരുന്നു. 1820 കളിൽ കുടുംബം ഫ്രാൻസിൽ താമസിച്ചു. എമിലി ചെറുപ്രായത്തിൽ തന്നെ പണ്ഡിതയായിരുന്നു. പക്ഷേ ഏഴാമത്തെ വയസ്സിൽ കടുത്ത അസുഖം ബാധിച്ച അവർക്ക് അക്ഷരമാല വീണ്ടും പഠിക്കേണ്ടിവന്നു. എമിലിക്ക് ജീവിതകാലം മുഴുവൻ അനാരോഗ്യം ഉണ്ടായിരുന്നു.
14-ആം വയസ്സിൽ അവളെ പാരീസിലെ ഒരു ബോർഡിംഗ് സ്കൂളിലേക്ക് അയച്ചു. എന്നാൽ സ്കൂളിലെ പരുക്കൻ അവസ്ഥ എമിലിയുടെ മോശം ആരോഗ്യത്തെ ബാധിക്കുകയും ഒരു വർഷത്തിന് ശേഷം അവളെ നീക്കം ചെയ്യുകയും ചെയ്തു. 1829-ൽ, അവരുടെ പിതാവ് എച്ച്എംഎസ് വാർസ്പൈറ്റിന്റെ കമാൻഡർ ഏറ്റെടുക്കുകയും കുടുംബത്തെ ലോവർ നോർമാണ്ടിയിലെ അവ്രാഞ്ചിലേക്ക് മാറ്റുകയും ചെയ്തു. 1831-ൽ അവരുടെ പിതാവ് ജിബ്രാൾട്ടറിലേക്ക് നിയമിതനായി. തന്റെ പെൺമക്കൾക്ക് മറ്റൊരു ഗൃഹാദ്ധ്യാപിക ആവശ്യമാണെന്ന് കരുതിയില്ല. അവരുടെ ഔപചാരിക വിദ്യാഭ്യാസം അവസാനിപ്പിച്ചു.
മരിയയും എമിലിയും ഫ്രാൻസ്, സ്പെയിൻ, ഇറ്റലി എന്നിവിടങ്ങളിൽ വിപുലമായി സഞ്ചരിച്ച് 'സ്വയം മെച്ചപ്പെടുത്തൽ' വഴി വിദ്യാഭ്യാസം മെച്ചപ്പെടുത്തി. പിതാവിന്റെ വിപുലമായ ലൈബ്രറിയിൽ വായിച്ചു. പിതാവിന്റെ സമ്പർക്കത്തിലൂടെ യുഗത്തിലെ നിരവധി ബുദ്ധിജീവികളെ പരിചയപ്പെട്ടു.
ആദ്യകാല രചനകൾ
1834-ൽ ശ്രീമതി ഷിറഫ് തന്റെ പെൺമക്കളെ ഇംഗ്ലണ്ടിലേക്ക് തിരികെ കൊണ്ടുവന്നപ്പോഴാണ് എമിലിയും മരിയയും ആദ്യമായി ഒരുമിച്ച് എഴുതാൻ തുടങ്ങിയത്. അവരുടെ ആദ്യ പ്രസിദ്ധീകരണം, ലെറ്റേഴ്സ് ഫ്രം സ്പെയിൻ ആൻഡ് ബാർബറി, 1835-ൽ പ്രസിദ്ധീകരിച്ചു. 1841-ൽ മരിയ വിവാഹിതയായെങ്കിലും രണ്ട് സഹോദരിമാരും ഒരുമിച്ച് എഴുതുന്നത് തുടരുകയും അജ്ഞാതമായി പാഷൻ ആൻഡ് പ്രിൻസിപ്പിൾ എന്ന റൊമാന്റിക് നോവൽ പ്രസിദ്ധീകരിക്കുകയും ചെയ്തു. 1850-ൽ അവർ സ്ത്രീകളെ അഭിസംബോധന ചെയ്യുന്ന സ്വയം സംസ്ക്കാരത്തെക്കുറിച്ചുള്ള ചിന്തകൾ പ്രസിദ്ധീകരിച്ചു, അതിൽ അവർ പരമ്പരാഗത പെൺകുട്ടികളുടെ വിദ്യാഭ്യാസത്തെ നിരാകരിച്ചു, അത് സ്ത്രീകളെ പുരുഷന്മാരെ ആശ്രയിക്കാൻ മാത്രം പരിശീലിപ്പിക്കുകയും സ്വയം ചിന്തിക്കാൻ അവരെ പഠിപ്പിക്കാതിരിക്കുകയും ചെയ്തു. 1858-ൽ, ഷിറഫ് തന്റെ ആദ്യത്തെ പ്രധാന സോളോ കൃതിയായ ബൗദ്ധിക വിദ്യാഭ്യാസവും സ്ത്രീകളുടെ സ്വഭാവത്തിലും സന്തോഷത്തിലും അതിന്റെ സ്വാധീനവും പ്രസിദ്ധീകരിച്ചു, ഇത് സ്ത്രീകളെ 'പുരുഷന്റെ കീഴാളർ' ആയി പഠിപ്പിക്കേണ്ടതില്ലെന്ന എമിലിയുടെ വിശ്വാസത്തെ കൂടുതൽ എടുത്തുകാണിച്ചു. In 1858, Shirreff published her first major solo work Intellectual Education and its Influence on the Character and Happiness of Women, which further highlighted Emily's belief that women should not be educated as 'man's subordinate'.
വിദ്യാഭ്യാസ ജോലി
1870-കളിൽ, സഹോദരിമാർ വിദ്യാഭ്യാസം പ്രോത്സാഹിപ്പിക്കുന്നതിൽ സജീവമായി ശ്രദ്ധ കേന്ദ്രീകരിച്ചു. എമിലി നോർത്ത് ലണ്ടൻ കൊളീജിയറ്റ് സ്‌കൂളിന് വേണ്ടി ധനസമാഹരണം നടത്തുകയും സ്ത്രീകളുടെ വിദ്യാഭ്യാസത്തെക്കുറിച്ചുള്ള പ്രബന്ധങ്ങൾ എഴുതുകയും ചെയ്തു. She was the second mistress of Girton College, Cambridge Shirreff remained connected to the college until her death. ഗിർട്ടൺ കോളേജിലെ രണ്ടാമത്തെ യജമാനത്തിയായിരുന്നു അവർ.[9] അവളുടെ മരണം വരെ ഷിറഫ് കോളേജുമായി ബന്ധപ്പെട്ടിരുന്നു. ഫ്രോബെൽ സൊസൈറ്റിയുടെ സ്ഥാപകരിൽ ഒരാളായിരുന്നു എമിലി, 1876 മുതൽ മരണം വരെ അതിന്റെ പ്രസിഡന്റായിരുന്നു. കിന്റർഗാർട്ടൻ വിദ്യാഭ്യാസത്തെക്കുറിച്ച് അവൾ നിരവധി ലേഖനങ്ങളും ലഘുലേഖകളും എഴുതി. പേരന്റ്സ് നാഷണൽ യൂണിയന്റെ വൈസ് പ്രസിഡന്റ് കൂടിയായിരുന്നു എമിലി
പുറംകണ്ണികൾ
വർഗ്ഗം:1814-ൽ ജനിച്ചവർ വർഗ്ഗം:1897-ൽ മരിച്ചവർ
കിരാ മുറതോവ
ഒരു സോവിയറ്റ്-ഉക്രേനിയൻ  അവാർഡ് നേടിയ ചലച്ചിത്ര സംവിധായികയും തിരക്കഥാകൃത്തും റൊമാനിയൻ/ജൂത വംശജയായ നടിയും അസാധാരണമായ സംവിധായക ശൈലിക്ക് പേരുകേട്ടവളുമായിരുന്നു കിരാ ജോർജിയേവ്ന മുറതോവ (Russian: Кира Георгиевна Муратова; Romanian: Kira Gueórguievna Muratova; Ukrainian: Кіра Георгіївна Мура́това; née Korotkova, 5 November 1934 – 6 June 2018  ). മുറതോവയുടെ സിനിമകൾ സോവിയറ്റ് യൂണിയനിൽ വലിയ തോതിൽ സെൻസർഷിപ്പിന് വിധേയമായി. എന്നിട്ടും സമകാലിക റഷ്യൻ സിനിമയിലെ മുൻനിര വ്യക്തികളിൽ ഒരാളായി ഉയർന്നുവരാൻ മുറതോവയ്ക്ക് കഴിഞ്ഞു. കൂടാതെ 1960-കൾ മുതൽ വളരെ വിജയകരമായ ഒരു ചലച്ചിത്ര ജീവിതം കെട്ടിപ്പടുക്കാനും കഴിഞ്ഞു. നികിത മിഖാൽകോവ്, വാഡിം അബ്ദ്രഷിറ്റോവ്, അലക്‌സാണ്ടർ സൊകുറോവ്, അലക്‌സി ജർമ്മൻ, അലക്‌സി ബാലബനോവ് എന്നിവരോടൊപ്പം മുറതോവയും സോവിയറ്റ് യൂണിയന്റെ തകർച്ചയെ അതിജീവിച്ച റഷ്യയുടെ മുൻനിര സംവിധായകരായി കണക്കാക്കപ്പെടുന്നു.
അവളുടെ സൃഷ്ടിയെ ഒരുപക്ഷേ 'സിനിമാറ്റിക് ലോകനിർമ്മാണത്തിലെ ഏറ്റവും വ്യതിരിക്തവും ഏകീകൃതവുമായ പ്രവർത്തനങ്ങളിലൊന്ന്' എന്ന് വിശേഷിപ്പിക്കപ്പെടുന്നു.
മുറാതോവ തന്റെ കലാജീവിതത്തിന്റെ ഭൂരിഭാഗവും ഒഡേസയിൽ ചെലവഴിച്ചു. ഒഡേസ ഫിലിം സ്റ്റുഡിയോയിൽ തന്റെ മിക്ക സിനിമകളും സൃഷ്ടിച്ചു.
പുറംകണ്ണികൾ
വർഗ്ഗം:1934-ൽ ജനിച്ചവർ വർഗ്ഗം:2018-ൽ മരിച്ചവർ
ലൂച്ചസ് കോർണേലിയുസ് സുള്ള
ഒരു റോമൻ സൈനിക മേധാവിയും രാഷ്ട്രീയ നേതാവുമായിരുന്നു ലൂച്ചസ് കോർണേലിയുസ് സുള്ള (Lucius Cornelius Sulla) (138 ബി സി – 78 ബി സി), (സുള്ള എന്ന് പൊതുവെ അറിയപ്പെടുന്നു). രണ്ട് പ്രാവശ്യം കോൺസലായിട്ടിരുന്നിട്ടുണ്ട്. കുറച്ച് കാലം ഡിക്റ്റേറ്റർ (magistratus extraordinarius) പദവിയിലുമിരുന്നിട്ടുണ്ട്. റോമൻ റിപ്പബ്ലിക്കിലെ പ്രധാന രാഷ്ട്രീയ കക്ഷികളായിരുന്ന ഒപ്റ്റിമേറ്റുകളും, പോപ്പുലാരികളും തമ്മിലുള്ള അധികാര വടംവലി അതിന്റെ മൂർദ്ധന്യാവസ്ഥയിൽ നിൽക്കുന്ന കാലത്താണ് സുള്ള ഡിക്റ്റേറ്ററായി സ്ഥാനമേറിയത്.
അവലംബം
വർഗ്ഗം:റോമിന്റെ ചരിത്രം വർഗ്ഗം:പ്രാചീന റോം വർഗ്ഗം:പട്ടാള അട്ടിമറിയിൽ അധികാരം പിടിച്ചവർ വർഗ്ഗം:പുരാതന റോമിലെ സെനെറ്റർമാർ വർഗ്ഗം:പുരാതന റോമിലെ ജനറൽമാർ വർഗ്ഗം:റോമൻ ഡിക്റ്റേറ്റർമാർ
ക്രിമിയൻ ഉപദ്വീപ്‌
കരിങ്കടലിന്റെ വടക്കൻ തീരത്ത് സ്ഥിതചെയ്യുന്ന ഒരു ഉപദ്വീപാണ് ക്രിമിയൻ ഉപദ്വീപ് (Crimean Tatar: Къырым ярымадасы, Qırım yarımadası). ഏതാണ്ട് പൂർണ്ണമായും കരിങ്കടലിനാലും ഏറ്റവും ചെറിയ സമുദ്രമായ അസോവ് കടലിനാലും ചുറ്റപ്പെട്ടുകിടക്കുകയാണ് ക്രിമിയൻ ഉപദ്വീപ്. ക്രീമിയയുടെ വടക്കുകിഴക്കൻ ഭാഗത്ത് അസോവ് സമുദ്രമാണ്. ഉക്രൈനിയൻ ഭരണപ്രദേശമായ ഖെർസണിന് തെക്ക് ഭാഗത്തായും റഷ്യൻ ഭരണപ്രദേശമായ കൂബൻ പടിഞ്ഞാറുമായിട്ടാണ് ക്രിമിയൻ ഉപദ്വീപ് സ്ഥിതിചെയ്യുന്നത്. ക്രിമിയൻ ഉപദ്വീപ് പെരികോപ് മുനമ്പ് വഴി ഖെർസോൺ ഒബ്ലാസ്റ്റുമായി ബന്ധിപ്പിക്കുകയും കെർഷ് കടലിടുക്കിനാൽ കൂബനിൽ നിന്നും വേർപ്പെട്ട് കിടക്കുകയും ചെയ്യുന്നു. ക്രിമിയൻ ഉപദ്വീപിന്റെ വടക്കുകിഴക്കായാണ് അറബത് സ്പിറ്റ് സ്ഥിതിചെയ്യുന്നത്. അസോവ് കടലിൽ നിന്ന്, സിവാഷ് എന്ന കടലിനോട് ചേർന്ന കായലിനെ വേർത്തിരിക്കുന്ന ഇടുങ്ങിയ കടലിലേക്ക് തള്ളിനിൽക്കുന്ന കരഭാഗമാണിത്( Arabat Spit). ടൗറിക് ഉപദ്വീപ്-(Tauric Peninsula) എന്നായിരുന്നു ഈ പ്രദേശം പുരാതന കാലത്ത് അറിയപ്പെട്ടിരുന്നത്.ആധുനിക കാലഘത്തിന്റെ തുടക്കം വരെ ഈ പേരിലാണ് അറിയപ്പെട്ടത്. ക്രീമിയ ചരിത്രപരമായി പ്രാചീന കാലത്തിനും പോന്റിക്-കാസ്പിയൻ സ്റ്റെപ്പിനും ഇടയിലെ അതിർത്തിയായി മാറി. ക്രിമിയ ഉപദ്വീപിന്റെ തെക്കേ അറ്റം പുരതാന ഗ്രീക്കുകകാർ, പുരാതന റോമൻക്കാർ, ബൈസാന്റൈൻ സാമ്രാജ്യം, ക്രിമിയൻ ഗോത്സ്, ഗെനോവൻസ്, ഓട്ടോമൻ സാമ്രാജ്യം എന്നിവർ കോളനിയാക്കി വെച്ചിരുന്നു. 15ആം നൂറ്റാണ്ട് മുതൽ 18ആം നൂറ്റാണ്ട് വരെ ക്രിമിയൻ ഉപദ്വീപും സമീപ പ്രദേശങ്ങളും ഓട്ടോമൻ സാമ്രാജ്യത്തിന് കീഴിലുള്ള ക്രിമിയൻ ഖനാതേയുട നിയന്ത്രണത്തിലായിരുന്നു. 1783ൽ, ക്രിമിയൻ ഉപദ്വീപ് റഷ്യൻ സാമ്രാജ്യത്തിന്റെ ഭാഗമായി. 1917ലെ റഷ്യൻ വിപ്ലവത്തെ തുടർന്ന് ക്രിമിയൻ ഉപദ്വീപ് സ്വയംഭരണാധികാരമുള്ള റിപ്പബ്ലിക്കായി. രണ്ടാം ലോകമഹായുദ്ധ കാലത്ത് ക്രിമിയൻ ഉപദ്വീപിന്റെ സ്വയം ഭരണാവകാശം സോവിയറ്റ് യൂനിയന്റെ രണ്ടാം നിലവാരത്തിലുള്ള സ്ഥാപനമായ ഒബ്ലാസ്റ്റാക്കി തരം താഴ്ത്തി. 1954ൽ ക്രിമിയൻ ഒബ്ലാസ്റ്റ്, ഉക്രൈനിയൻ സോവിയറ്റ് സോഷ്യലിസ്്റ്റ് റിപ്പബ്ലിക്കിന് കൈമാറി. 1991ൽ സ്വതന്ത്ര ഉക്രൈന് കീഴിൽ ഒബ്ലാസ്റ്റായിരുന്ന ക്രീമിയ വീണ്ടും സ്വയം ഭരണാധികാരമുള്ള റിപ്പബ്ലിക്കായി. 1997മുതൽ, ഉക്രൈനും റഷ്യയും സമാധാന, സൗഹൃദ ഉടമ്പടിയിൽ ഒപ്പുവെച്ചു. ഇതേതുടർന്ന്, ഉക്രൈനിലെ സെവാസ്‌റ്റോപാളിൽ റഷ്യൻ കരിങ്കടലിൽ കപ്പൽവ്യൂഹത്തിന് ക്രിമിയ ആധിത്യം നൽകി. മുൻ സോവിയറ്റ് കരിങ്കടൽ നാവിക ശക്തിയും സൗകര്യങ്ങളും ഭാഗംവെച്ചു. റഷ്യയുടെ കരിങ്കടൽ നാവിക ശക്തിയും ഉക്രൈനിയൻ നാവിക ശക്തിയും രണ്ടാക്കി. ക്രിമിയൻ നഗരങ്ങളിലെ ചില തുറമുഖങ്ങളും കടൽപ്പാലങ്ങളും രണ്ടു രാജ്യങ്ങളും പരസ്പരം സഹകരിച്ച് ഉപയോഗിച്ചു. റഷ്യൻ കരിങ്കടലിന്റെ നാവിക ആസ്ഥാനവും ഉക്രൈനിയൻ നാവിക ശക്തിയുടെ ആസ്ഥാനവും ഉക്രൈനിയൻ നഗരമായ സെവാസ്‌ട്രോപോളിൽ തന്നെ തുടർന്നു. 2010 ഏപ്രിൽ 27ന്‌ റഷ്യൻ ഉക്രൈനിയൻ നേവൽ ബേസിനുള്ള വാതക കരാറിൽ ഇരു രാജ്യങ്ങളും ഒപ്പു വെച്ചു.
പേരിന് പിന്നിൽ
ക്രിമിയയുടെ പുരാതന പേരായ ടൗറിസ് അല്ലെങ്കിൽ ടൗറിക എന്നത് Ταυρική എന്ന ഗ്രീക്ക് പദത്തിൽ നിന്ന് ഉത്ഭവിച്ചതാണ്.
അവലംബം
വർഗ്ഗം:ഉപദ്വീപുകൾ വർഗ്ഗം:ക്രിമിയ
മ്യൂട്ടിനി പേപ്പേഴ്സ്
1857-ലെ ലഹളക്കാലത്തെ ഡെൽഹിയിലെ സംഭവഗതികളടങ്ങിയ ചരിത്രരേഖകളുടെ സമാഹാരമാണ് മ്യൂട്ടിനി പേപ്പേഴ്സ് (Mutiny Papers). ശികസ്ത ലിപിയിൽ ഉർദു - പേർഷ്യൻ ഭാഷകളിലുള്ള ഏതാണ്ട് ഇരുപതിനായിത്തോളം രേഖകളടങ്ങിയ ഈ സമാഹാരം ഡെൽഹിയിലെ നാഷണൽ ആർക്കൈവ്സ് ഓഫ് ഇന്ത്യയിലാണ് സൂക്ഷിച്ചിരിക്കുന്നത്. ലഹളക്കാലത്ത് ബ്രിട്ടീഷുകാർ ശേഖരിച്ച ഈ രേഖകൾ കാലങ്ങളോളം യാതൊരു പഠനത്തിനും വിധേയമാകാതെയിരിക്കുകയായിരുന്നു ഇരുപതാം നൂറ്റാണ്ടിന്റെ അവസാനത്തിലാണ് ഇതിനെക്കുറിച്ച് പഠനങ്ങൾ ആരംഭിച്ചത്. വില്ല്യം ഡാൽറിമ്പിളിന്റെ ദ ലാസ്റ്റ് മുഗൾ എന്ന ചരിത്രപുസ്തകം പ്രധാനമായും ഈ രേഖകളെ അടിസ്ഥാനമാക്കി എഴുതിയതാണ്.
ലഹളാനന്തരം ദില്ലി പിടിച്ചടക്കിയ ബ്രിട്ടീഷുകാരാണ് കൊട്ടാരത്തിൽ നിന്നും സൈനികക്യാമ്പുകളിൽനിന്നും ഈ രേഖകൾ ശേഖരിച്ചത്. ഇവയിൽ പലതും 1857-ൽ ശേഖരിക്കപ്പെട്ടതിനു ശേഷം ആരും വായിച്ചിട്ടേയിരുന്നില്ല. 1921-ൽ കൽക്കത്തയിൽ നിന്നാണ് പെട്ടികളിലടുക്കിവച്ചിരുന്ന ഇവ കണ്ടെത്തി തരംതിരിച്ചത്.
1857-ലെ ലഹളക്കാലത്ത് ദില്ലിയുടെ നിയന്ത്രണം പിടിച്ചെടുത്ത ശിപായിമാർക്കെതിരെ സാധാരണ ജനങ്ങൾ മുഗൾ ചക്രവർത്തിക്ക് നൽകുന്ന പരാതികളാണ് മ്യൂട്ടിനി പേപ്പേഴ്സിന്റെ സിംഹഭാഗവും. ലഹളയെ ഇന്ത്യൻ ദേശീയവാദികൾ ജനകീയസ്വാതന്ത്ര്യസമരം എന്നു പറയാറുണ്ടെങ്കിലും മ്യൂട്ടിനി പേപ്പേഴ്സിലെ വിവരങ്ങളനുസരിച്ച് വെറും കലാപവും അക്രമവും രക്തച്ചൊരിച്ചിലുമായിരുന്നു ദില്ലിയിൽ നടന്നത്. ആശങ്കകളും, പട്ടിണിയുമായിരുന്നു ദില്ലിയിലെ ജനങ്ങൾക്കിടയിൽ നടമാടിയിരുന്നത്. ദില്ലിയുടെ നിയന്ത്രണത്തിനു വേണ്ടി ബ്രിട്ടീഷുകാരും ശിപായികളും യുദ്ധം ചെയ്യുമ്പോൾ ഇരുകൂട്ടരുടെയും അക്രമങ്ങളിൽ വശംകെട്ട ദില്ലിയിലെ ജനങ്ങൾ മൂന്നാംപക്ഷത്തായിരുന്നു.
പുറത്തേക്കുള്ള കണ്ണികൾ
വർഗ്ഗം:1857-ലെ ഇന്ത്യൻ ലഹള വർഗ്ഗം:ചരിത്രരേഖകൾ
റോബർട്ട് എ. ഹൈൻലൈൻ
റോബർട്ട് ആൻസൺ ഹൈൻലൈൻ ( 1907 ജൂലൈ 7 – 1988 മേയ് 8) ഒരു അമേരിക്കൻ സയൻസ് ഫിക്ഷൻ എഴുത്തുകാരനാണ്. "സയൻസ് ഫിക്ഷൻ എഴുത്തുകാരുടെ ഡീൻ", എന്ന് വിളിക്കപ്പെട്ടിരുന്ന ഇദ്ദേഹം തന്റെ കാലഘട്ടത്തിലെ ഏറ്റവും സ്വാധീനം ചെലുത്തുകയും വിവാദങ്ങളുണ്ടാക്കുകയും ചെയ്ത എഴുത്തുകാരിലൊരാളായിരുന്നു. ശാസ്ത്രത്തിന്റെയും എഞ്ചിനിയറിംഗിന്റെയും വീക്ഷണകോണിൽ നിന്നു നോക്കിയാൽ സംഭവിക്കാൻ സാദ്ധ്യതയുള്ള കൃതികൾ രചിക്കാൻ ഇദ്ദേഹം ശ്രദ്ധ ചെലുത്തിയിരുന്നു. സയൻസ് ഫിക്ഷൻ സാഹിത്യത്തിലെ സാഹിത്യാംശം വർദ്ധിപ്പിക്കാൻ ഇദ്ദേഹത്തിന്റെ കൃതികൾക്ക് സാധിച്ചു.
സയൻസ് ഫിക്ഷൻ ചെറുകഥാകൃത്തുക്കളിൽ പ്രധാനിയായ ഇദ്ദേഹം അസ്റ്റൗണ്ടിംഗ് സയൻസ് ഫിക്ഷൻ എന്ന മാസിയകയുടെ എഡിറ്ററായ ജോൺ ഡബ്ല്യൂ. കാംപ്ബെലിന്റെ കീഴിലാണ് വളർന്നത്. കാമ്പ്‌ബെലിന് തന്റെ എഴുത്തിൽ സ്വാധീനമുണ്ടായിരുന്നു എന്ന വാദത്തെ ഹൈൻലൈൻ തള്ളിക്കളഞ്ഞിട്ടുണ്ട്.
തന്റെ സയൻസ് ഫിക്ഷൻ നോവലുകളുടെ ചട്ടക്കൂട്ടിനുള്ളിൽ നിന്നുകൊണ്ട് ഹൈൻലൈൻ ചില സാമൂഹിക വിഷയങ്ങളെ വീണ്ടും വീണ്ടും പരാമർശവിധേയമാക്കിയിട്ടുണ്ട്. വ്യക്തിയുടെ സ്വാതന്ത്ര്യം, സ്വാശ്രയത്വം, വ്യക്തികൾക്ക് സമൂഹത്തിനോടുള്ള കടമകൾ, സംഘടിത മതങ്ങൾക്ക് സംസ്കാരത്തിന്മേലും ഭരണകൂടത്തിന്മേലുമുള്ള സ്വാധീനം, വ്യതിരിക്തതയുള്ള ചിന്താധാരകളെ സ്വീകരിക്കുവാൻ സമൂഹത്തിനുള്ള മടി എന്നിവയാണിവ. ശൂന്യാകാശയാത്ര മനുഷ്യരെ സാംസ്കാരികമായി എങ്ങനെ സ്വാധീനിച്ചേയ്ക്കാം എന്നതും ഇദ്ദേഹം പഠനവിധേയമാക്കി.
1974-ൽ ഹൈൻലൈൻ സയൻസ് ഫിക്ഷൻ റൈറ്റേഴ്സ് ഗ്രാന്റ് മാസ്റ്റർ ആയി തിരഞ്ഞെടുക്കപ്പെട്ടു. ഇദ്ദേഹത്തിന്റെ നാല് നോവലുകൾക്ക് ഹ്യൂഗോ അവാർഡ് ലഭിച്ചിട്ടുണ്ട്. ഇതു കൂടാതെ പ്രസിദ്ധീകരിച്ച് അൻപതു വർഷങ്ങൾക്കുശേഷം ഇദ്ദേഹത്തിന്റെ മൂന്ന് കൃതികൾക്ക് "റിട്രോ ഹ്യൂഗോ" പുരസ്കാരവും നൽകപ്പെടുകയുണ്ടായി. ഇദ്ദേഹത്തിന്റെ കൃതികളിൽ രൂപം കൊടുത്ത വാക്കുകൾ ഇംഗ്ലീഷ് ഭാഷയുടെ ഭാഗമായി മാറിയിട്ടുണ്ട്. "ഗ്രോക്", "വാൾഡോ" എന്നിവ ഇതിലുൾപ്പെടുന്നു. "ഫ്രീ ലഞ്ച് എന്നൊന്നില്ല", സ്പേസ് മറീൻ എന്നീ പ്രയോഗങ്ങൾ ഇദ്ദേഹത്തിന്റെ കൃതികളിലൂടെ പ്രസിദ്ധി നേടി. വാട്ടർബെഡ് എന്ന സംവിധാനം ഇദ്ദേഹത്തിന്റെ "സ്ട്രേഞ്ചർ ഇൻ എ സ്ട്രേഞ്ച് ലാൻഡ്" എന്ന കൃതിയിൽ പരാമർശിക്കപ്പെട്ടുവെങ്കിലും ഇദ്ദേഹം ഇതിന് പേറ്റന്റ് സമ്പാദിക്കുവാനോ ഇത്തരമൊന്ന് നിർമ്മിക്കുവാനോ മുതിർന്നിരുന്നില്ല. ഇദ്ദേഹത്തിന്റെ പല കൃതികളും ചലച്ചിത്രങ്ങളും ടെലിവിഷൻ സീരിയലുകളുമായിട്ടുണ്ട്.
ജനനവും കുട്ടിക്കാലവും
1907 ജൂലൈ 7-ന് റെക്സ് ഐവാർ ഹൈൻലൈൻ (ഇദ്ദേഹം ഒരു അക്കൗണ്ടന്റായിരുന്നു), ബാം ലൈൽ ഹൈൻലൈൻ, എന്നിവരുടെ മകനായി മിസോറിയിലെ ബട്ട്‌ളർ എന്ന സ്ഥലത്താണ് ഇദ്ദേഹം ജനിച്ചത്. കുട്ടിക്കാലം ചിലവിട്ടത് മിസോറിയിലെ കൻസാസ് പട്ടണത്തിലായിരുന്നു. ജനിച്ച സ്ഥലത്തെ കാഴ്ച്ചപ്പാടുകളും മൂല്യങ്ങളും (ഇദ്ദേഹത്തിന്റെ തന്നെ വാക്കുകളിൽ "ബൈബിൾ ബെൽറ്റ്") ഇദ്ദേഹത്തിന്റെ കൃതികളിൽ - പ്രത്യേകിച്ച് പിൽക്കാല കൃതികളിൽ - വലിയ സ്വാധീനം ചെലുത്തിയിട്ടുണ്ട്. ഇദ്ദേഹത്തിന്റെ ടൈം ഇനഫ് ഫോർ ലവ്, ടു സെയിൽ ബിയോണ്ട് ദി സൺസെറ്റ് എന്നിവ പോലുള്ള കൃതികളിലെ പശ്ചാത്തലം തന്റെ കുട്ടിക്കാലത്തെ ചുറ്റുപാടുകളിൽ നിന്നാണ് ഇദ്ദേഹം ഒരുക്കിയത്. ഇദ്ദേഹം ബൈബിൾ ബെൽറ്റ് പ്രദേശത്തെ മൂല്യങ്ങളെയും രീതികളെയും—പ്രത്യേകിച്ച് മതവും ലൈംഗിക മൂല്യങ്ങളും സംബന്ധിച്ച്—തന്റെ കൃതികളിലും വ്യക്തിജീവിതത്തിലും തള്ളിക്കളയുകയാണുണ്ടായത്
നാവികസേന
USS റോപർ (DD-147) എന്ന ഡിസ്ട്രോയറി‌ലും 1933 മുതൽ 1934 വരെ ഇദ്ദേഹം ജോലി ചെയ്തിട്ടുണ്ട്. ലെഫ്റ്റനന്റ് എന്ന തസ്തിക വരെ ഇദ്ദേഹത്തിന് ജോലിക്കയറ്റം ലഭിക്കുകയുണ്ടായി. ഇദ്ദേഹത്തിന്റെ സഹോദരനായ ലോറൻസ് ഹൈൻലൈൻ അമേരിക്കൻ കരസേന, വ്യോമസേന, മിസോറി നാഷണൽ ഗാർഡ് എന്നിവിടങ്ങളിൽ ജോലി ചെയ്യുകയും മേജർ ജനറൽ എന്ന തസ്തികവരെ ഉയരുകയുമുണ്ടായി.
കാലിഫോർണിയ
1934-ൽ ശ്വാസകോശത്തെ ബാധിക്കുന്ന ക്ഷയരോഗം പിടിപെട്ടതിനെത്തുടർന്ന് ഇദ്ദേഹം നാവികസേനയിൽ നിന്ന് വിരമിച്ചു. ഹോസ്പിറ്റലിൽ കഴിയവെ ഇദ്ദേഹം ഒരു വാട്ടർബെഡ് ഡിസൈൻ ചെയ്യുകയുണ്ടായി.
ആശുപത്രിയിൽ നിന്ന് വിടുതൽ ലഭിച്ചശേഷം ഇദ്ദേഹം യു.സി.എൽ.എ.യിൽ ഗണിതശാസ്ത്രവും ഭൗതികശാസ്ത്രവും പഠിക്കുവാനായി പ്രവേശിച്ചുവെങ്കിലും കുറച്ച് ആഴ്ച്ചകൾക്കു ശേഷം രാഷ്ട്രീയത്തിൽ പ്രവേശിക്കാനുള്ള ആഗ്രഹമോ ആരോഗ്യപ്രശ്നങ്ങളോ കാരണം പഠനം തുടർന്നില്ല.
പല ജോലികൾ ചെയ്താണ് ഇദ്ദേഹം ജീവിച്ചത്. വസ്തുക്കച്ചവടം, വെള്ളി ഘനനം എന്നിവ ഇതിൽപ്പെടും. കുറച്ചുനാളുകൾ കൊണ്ട് ഇദ്ദേഹത്തിന്റെ കൈവശം അധികം പണമില്ലാതെയായി. 1930-കളുടെ തുടക്കത്തിൽ ഇദ്ദേഹം അപ്‌ടൺ സിൻക്ലെയറിന്റെ സോഷ്യലിസ്റ്റ് പ്രസ്ഥാനമായ എൻഡ് പോവർട്ടി ഇൻ കാലിഫോർണിയ മൂവ്മെന്റിന്റെ ഭാഗമായി പ്രവർത്തിച്ചിരുന്നു. സിൻക്ലെയറിന് 1934-ൽ കാലിഫോർണിയയുടെ ഗവർണർ സ്ഥാനത്തേയ്ക്ക് മത്സരിക്കാൻ ഡെമോക്രാറ്റിക് കക്ഷിയുടെ നോമിനേഷൻ ലഭിച്ചപ്പോൾ ഹൈൻലൈൻ പ്രചാരണരംഗത്ത് പ്രവർത്തിച്ചിരുന്നു. 1938-ൽ ഹൈൻലൈൻ കാലിഫോർണിയ അസംബ്ലിയിലേയ്ക്ക് മത്സരിച്ചുവെങ്കിലും പരാജയപ്പെട്ടു. 1954-ൽ ഇദ്ദേഹം ഇപ്രകാരം എഴുതുകയുണ്ടായി, "...പല അമേരിക്കക്കാരും ... മക്കാർത്തി ഭീകരവാഴ്ച്ചയാണ് നടത്തിയിരുന്നതെന്ന് പറയുന്നുണ്ട്. താങ്കൾക്ക് പേടിയുണ്ടായിരുന്നോ? എനിക്ക് പേടിയില്ലായിരുന്നു. എന്റെ മുൻകാല ജീവിതത്തിൽ മക്കാർത്തിയെ അപേക്ഷിച്ച് ഇടതു പക്ഷത്തുനിന്ന് ഞാൻ ധാരാളം പ്രവർത്തിച്ചിട്ടുമുണ്ട്."
എഴുത്തുകാരൻ
തിരഞ്ഞെടുപ്പ് പ്രചാരണത്തിനുശേഷം സമ്പാദ്യമില്ലാതായ ഇദ്ദേഹം തന്റെ വീടിന്റെ കടം തീർക്കുവാനായാണ് എഴുത്തിലേയ്ക്ക് തിരിഞ്ഞത്. 1939 ഓഗസ്റ്റിലെ അസ്റ്റൗണ്ടിംഗ് സയൻസ് ഫിക്ഷൻ മാഗസിനിലാണ് ഇദ്ദേഹത്തിന്റെ പ്രസിദ്ധീകരിച്ച ആദ്യ കൃതിയായ "ലൈഫ് ലൈൻ" പുറത്തുവന്നത്. ഒരു മത്സരത്തിനുവേണ്ടിയായിരുന്നു ആദ്യം ഈ കൃതി രചിക്കപ്പെട്ടതെങ്കിലും മത്സരത്തിലെ സമ്മാനത്തിനേക്കാൾ വലിയ തുകയ്ക്ക് ഇത് അസ്റ്റൗണ്ടിംഗ് മാസികയ്ക്ക് വിൽക്കുകയായിരുന്നു. ഫ്യൂച്ചർ ഹിസ്റ്ററി എന്ന വിഭാഗത്തിൽ പെട്ട മിസ്ഫിറ്റ് എന്ന കൃതി നവംബറിൽ പുറത്തിറങ്ങി. "സോഷ്യൽ" സയൻസ് ഫിക്ഷൻ ശാഖയുടെ നേതാവായി ഇദ്ദേഹം പെട്ടെന്നുതന്നെ അംഗീകരിക്കപ്പെട്ടു. രണ്ടാം ലോകമഹായുദ്ധക്കാലത്ത് ഇദ്ദേഹം അമേരിക്കൻ നാവികസേനയ്ക്കായി ഏറോനോട്ടിക്കൽ എഞ്ചിനിയറിംഗ് സംബന്ധമായ ജോലികൾ ചെയ്തിരുന്നു. ഹിരോഷിമയിലെയും നാഗസാക്കിയിലെയും ആണവ ആക്രമണവും, ശീതയുദ്ധവും, ഫിക്ഷനല്ലാത്ത കൃതികൾ രചിക്കുവാൻ ഇദ്ദേഹത്തിന് പ്രേരണയായി. കൂടുതൽ പണം ലഭിക്കുന്ന തരം കൃതികൾ രചിക്കാനും ഇദ്ദേഹം ശ്രമിച്ചു. ദി സാറ്റർഡേ ഈവനിംഗ് പോസ്റ്റ് എന്ന മാഗസിനിൽ ഇദ്ദേഹത്തിന്റെ നാല് ചെറുകഥകൾ പ്രസിദ്ധീകരിക്കപ്പെട്ടു. 1947 ഫെബ്രുവരിയിലെ "ദി ഗ്രീൻ ഹിൽസ് ഓഫ് എർത്ത്" ആയിരുന്നു ഇതിൽ ആദ്യത്തേത്. 1950-ൽ ഇദ്ദേഹം ഡെസ്റ്റിനേഷൻ മൂൺ—എന്ന ഡോക്യുമെന്ററി ശൈലിയിലുള്ള ചലച്ചിത്രത്തിന്റെ കഥയും തിരക്കഥയും രചിക്കുകയുണ്ടായി. ഇതിന് സ്പെഷ്യൽ ഇഫക്റ്റിനുള്ള അക്കാദമി പുരസ്കാരം ലഭിക്കുകയുണ്ടായി. ചാൾസ് സ്രൈബേഴ്സ് സൺസ് എന്ന കമ്പനിക്കുവേണ്ടി ഇദ്ദേഹം 1947 മുതൽ 1959 വരെ കുട്ടികൾക്കായുള്ള സയൻസ് ഫിക്ഷൻ കൃതികളും രചിച്ചിരുന്നു. ബോയ്സ് ലൈഫിനു വേണ്ടിയും ഇദ്ദേഹം 1952-ൽ രചന നടത്തുകയുണ്ടായി.
1947-ൽ ഹൈൻലൈനും രണ്ടാം ഭാര്യയും തമ്മിൽ വിവാഹമോചനം നടത്തി. അടുത്ത വർഷം ഒക്റ്റോബർ 21-ന് ഇദ്ദേഹം വിർജീനിയ "ജിന്നി" ഗെർസ്റ്റൺഫീൽഡ് എന്ന സ്ത്രീയെ വിവാഹം കഴിച്ചു. നാല്പതുവർഷത്തിനുശേഷം ഇദ്ദേഹം മരിക്കുന്നതുവരെ ഈ വിവാഹബന്ധം തുടർന്നു. വിവാഹശേഷം ഇവർ കൊളറാഡോയിലേയ്ക്ക് താമസം മാറ്റിയെങ്കിലും 1965-ൽ ഉയർന്ന പ്രദേശത്തെ കാലാവസ്ഥ വിർജീനിയയുടെ ആരോഗ്യത്തെ ബാധിച്ചതിനെത്തുടർന്ന് ഇവർ കാലിഫോർണിയയിലെ സാന്താക്രൂസിലേയ്ക്ക് താമസം മാറ്റി. വട്ടത്തിലുള്ള ഈ വീടും വിർജീനിയയും ഹൈൻലൈനും ചേർന്ന് രൂപകൽപ്പന ചെയ്തതാണ്.37.05881°N, -122.15846°W.
ഹൈൻലൈന്റെ സ്വതന്ത്രകളും ബുദ്ധിമതികളുമായ സ്ത്രീകഥാപാത്രങ്ങളിൽ പലരും ജിന്നിയെ മനസ്സിൽ കണ്ട് സൃഷ്ടിച്ചവയാണെന്നത് വ്യക്തമാണ്. 1953–1954-ൽ ഹൈൻലൈൻ ദമ്പതിമാർ ലോകം ചുറ്റി സഞ്ചരിച്ചു. കപ്പലുകളിലുള്ള ഈ യാത്ര ശൂന്യാകാശത്തിലെ പല ദീർഘയാത്രകൾക്കും മാതൃകയായിട്ടുണ്ട്. പോഡ്കൈൻ ഓഫ് മാർസ്, ഫ്രൈഡേ എന്നിവ ഉദാഹരണം. ജിന്നി ഇദ്ദേഹത്തിന്റെ കൈയെഴുത്തുപ്രതികൾ ആദ്യം വായിച്ചുനോക്കിയിരുന്നു. ഹൈൻലൈനേക്കാൾ നല്ല എഞ്ചിനിയറായിരുന്നു ജിന്നി എന്നതും വ്യക്തമായിരുന്നു. ഹൈൻലൈൻ വലതുപക്ഷ രാഷ്ട്രീയത്തിൽ ആകൃഷ്ടനായത് ജിന്നിയെ വിവാഹം കഴിച്ചശേഷമാണെന്ന് ഐസക് അസിമോവ് പ്രസ്താവിച്ചിട്ടുണ്ട്.
1964-ൽ ഹൈൻലൈൻ ദമ്പതിമാർ ബാരി ഗോൾഡ്‌വാട്ടറിന്റെ പ്രസിഡന്റ് തിരഞ്ഞെടുപ്പിൽ പ്രവർത്തിക്കുകയുണ്ടായി. അമേരിക്ക ആണവപരീക്ഷണങ്ങൾ നിർത്തണം എന്ന വാദത്തിനെതിരേ ഇദ്ദേഹം പ്രചാരണം നടത്തിയിരുന്നു.
1947 മുതൽ വിവാദമുണ്ടാക്കാത്ത വിഷയങ്ങളാണ് ഹൈൻലൈൻ തന്റെ ജുവനൈൽസ് സീരീസിൽ ഉപയോഗിച്ചിരുന്നതെങ്കിലും 1959-ലെ സ്റ്റാർഷിപ് ട്രൂപ്പേഴ്സ് എന്ന നോവലിലെ ഒരു പരാമർശം വിവാദമുണ്ടാക്കുന്നതാണെന്നുകണ്ട എഡിറ്റർമാർ ഇത് തള്ളിക്കളയുകയുണ്ടായി
ഈ കൃതി ഹൈൻലൈൻ സ്വന്തം നിലയിൽ പ്രസിദ്ധീകരിച്ചു. ഇതിനുശേഷം ഹൈൻലൈൻ സ്ട്രേഞ്ചർ ഇൻ എ സ്ട്രേഞ്ച് ലാൻഡ് (1961), മൂൺ ഈസ് എ ഹാർഷ് മിസ്ട്രസ് (1966) തുടങ്ങിയ വിവാദപരമായ കൃതികൾ രചിക്കുവാൻ ആരംഭിച്ചു.
പിൽക്കാലജീവിതവും മരണവും
1970 തുടങ്ങി ഹൈൻലൈന് ധാരാളം ആരോഗ്യപ്രശ്നങ്ങളുണ്ടായി. ജീവനു തന്നെ ഭീഷണിയായ പെരിറ്റൊണൈറ്റിസ് ബാധയിൽ നിന്ന് സുഖം പ്രാപിക്കുവാൻ ഇദ്ദേഹത്തിന് രണ്ടുവർഷത്തിലധികം സമയമെടുത്തു. എഴുതുവാൻ പ്രാപ്തനായ ഉടൻ ഇദ്ദേഹം ടൈം ഇനഫ് ഫോർ ലവ് (1973) എന്ന കൃതിയുടെ രചന ആരംഭിച്ചു. ഈ പുസ്തകത്തിലെ പല പ്രമേയങ്ങളും ഇദ്ദേഹത്തിന്റെ പിൽക്കാല കൃതികളിൽ കാണാൻ സാധിക്കും.
1970-കളുടെ മദ്ധ്യത്തിൽ ഹൈൻലൈൻ ബ്രിട്ടാണിക്ക കോമ്പ്ടൺ ഇയർബുക്കിനായി രണ്ട് ലേഖനങ്ങളെഴുതി. ഇദ്ദേഹവും ജിന്നിയും അമേരിക്കയിൽ രക്തദാനം പ്രോത്സാ‌ഹിപ്പിക്കുവാനായി ധാരാളം യാത്രകൾ നടത്തുകയുണ്ടായി. 1978 ആദ്യം താഹിതിയിൽ ഒഴിവുകാലം ചിലവഴിക്കെ ഇദ്ദേഹത്തിന് ഒരു ട്രാൻസിയന്റ് ഇസ്കീമിക് അറ്റാക്ക് ഉണ്ടായി. ഇദ്ദേഹത്തിന്റെ ആരോഗ്യം ഇതോടെ ക്ഷയിക്കുവാൻ തുടങ്ങി. കരോട്ടിഡ് ധമനിയിലെ ഒരു തടസ്സമാണ് ഇതിനു കാരണം എന്ന് കണ്ടെത്തുകയും ലോകത്തിലെ ആദ്യത്തെ കരോട്ടിഡ് ബൈപ്പാസ് സർ‌ജറികളിലൊന്ന് നടത്തി ഇതിന് പരിഹാരം കാണുകയും ചെയ്തു. ഹൈൻലൈനും വിർജീനിയയും പുകവലിക്കുമായിരുന്നു. പുകവലിയും സാങ്കൽപ്പികമായ തനിയേ തീപിടിക്കുന്ന സിഗററ്റുകളും ഇദ്ദേഹത്തിന്റെ കൃതികളിൽ പ്രത്യക്ഷപ്പെടാറുണ്ട്.
1980-ൽ ഹൈൻലൈൻ ദേശീയ ശൂന്യാകാശ നയം സംബന്ധിച്ച പൗരോപദേശക കൗൺസിലിൽ അംഗമായിരുന്നു. ഈ കൗൺസിൽ ബാലിസ്റ്റിക് മിസൈലുകളെ പ്രതിരോധിക്കുവാനുള്ള സംവിധാനത്തെപ്പറ്റി ഉപദേശം നൽകുകയുണ്ടായി. ഇതാണ് പിന്നീട് "സ്റ്റാർ വാർസ്" എന്നറിയപ്പെട്ടത്.
ശൂന്യാകാശഗവേഷണത്തിന്റെ പാർശ്വഗുണങ്ങൾ ചികിത്സാരംഗത്തും മറ്റും ലഭിക്കുന്നുണ്ടെന്നും ഇദ്ദേഹം വാദിച്ചിരുന്നു. 1980 മുതൽ 1988 മേയ് 8-ന് എംഫൈസീമ ബാധയും ഹൃദയാഘാതവും മൂലം മരിക്കുന്നതുവരെ ഇദ്ദേഹം 5 കൃതികൾ രചിക്കുകയുണ്ടായി. ഈ സമയത്ത് ഇദ്ദേഹം മറ്റൊരു വേ‌ൾഡ് ആസ് എ മിത്ത് നോവലിനായുള്ള കുറിപ്പുകൾ തയ്യാറാക്കിയിരുന്നു. ഇദ്ദേഹത്തിന്റെ മറ്റു പല കൃതികളും മരണാനന്തരം പ്രസിദ്ധീകരിക്കുകയുണ്ടായി.
ഇദ്ദേഹത്തിന്റെ മരണശേഷം ഭാര്യ വിർജീനിയ ഹൈൻലൈൻ ഇദ്ദേഹത്തിന്റെ കത്തിടപാടുകളും കുറിപ്പുകളും സമാഹരിച്ച് ഇദ്ദേഹത്തിന്റെ ജീവിതകാലം ഒരു ആത്മകഥയുടെ മാതൃകയിൽ 1989-ൽ പ്രസിദ്ധീകരിക്കുകയുണ്ടായി. ഗ്രംബിൾസ് ഫ്രം ദി ഗ്രേവ് എന്നായിരുന്നു ഈ കൃതിയുടെ പേര്.
കൃതികൾ
ഇദ്ദേഹത്തിന്റെ ജീവിതകാലത്ത് 32 നോവലുകളും 59 ചെറുകഥകളും 16 സമാഹാരങ്ങളും പ്രസിദ്ധീകരിക്കപ്പെട്ടിട്ടുണ്ട്. നാലു ചലച്ചിത്രങ്ങളും രണ്ട് ടെലിവിഷൻ സീരീസുകളും ഒരു റേഡിയോ സീരീസിന്റെ പല എപ്പിസോഡുകളും ഒരു ബോർഡ് കളിയും ഇദ്ദേഹത്തിന്റെ കൃതികളെ ആസ്പദമാക്കി വന്നിട്ടുണ്ട്. ഒരു ചലച്ചിത്രത്തിന്റെ തിരക്കഥയും ഇദ്ദേഹം രചിച്ചിട്ടുണ്ട്. മറ്റ് ശാസ്ത്ര ഫിക്ഷൻ എഴുത്തുകാരുടെ കൃതികളുടെ ഒരു ആന്തോളജിയും ഇദ്ദേഹം രചിച്ചിട്ടുണ്ട്.
ഫിക്ഷനല്ലാത്ത മൂന്ന് ഗ്രന്ഥങ്ങളും രണ്ട് കവിതകളും ഇദ്ദേഹത്തിന്റെ മരണശേഷം പ്രസിദ്ധീകരിക്കപ്പെട്ടിട്ടുണ്ട്. 2003-ൽ ഒരു നോവൽ മരണാനന്തരം പ്രസിദ്ധീകരിക്കപ്പെടുകയുണ്ടായി. ഇദ്ദേഹത്തിന്റെ കുറിപ്പുകളെ അടിസ്ഥാനമാക്കി സ്പൈഡർ റോബിൻസൺ രചിച്ച ഒരു കൃതി 2006-ൽ പ്രസിദ്ധീകരിക്കപ്പെട്ടു. ഇത് കൂടാതെ നാല് സമാഹാരങ്ങളും മരണാനന്തരം പ്രസിദ്ധീകരിക്കപ്പെട്ടിട്ടുണ്ട്.
സീരീസ്
പരസ്പരം കലർന്നുകിടക്കുന്ന വിഭാഗങ്ങളായി ഇദ്ദേഹത്തിന്റെ കൃതികളെ വർഗ്ഗീകരിക്കാറുണ്ട്.
സ്വാധീനവും ശേഷിപ്പുകളും
സയൻസ് ഫിക്ഷന്റെ സുവർണ്ണകാലം എന്നറിയപ്പെടുന്ന കാലഘട്ടത്തിലെ മൂന്ന് മഹാന്മാരായ എഴുത്തുകാരിലൊരാളായി ഇദ്ദേഹം കണക്കാക്കപ്പെടുന്നു. ഐസക് അസിമോവ്, ആർതർ സി.ക്ലർക്ക് എന്നിവരാണ് മറ്റു രണ്ടുപേർ. 1950-കളിൽ ഇദ്ദേഹം സയൻസ് ഫിക്ഷൻ സാഹിത്യത്തെ അധികം പ്രതിഫലം ലഭിക്കാത്ത സാഹചര്യത്തിൽ നിന്ന് ഉയർത്തിക്കൊണ്ടുവരുന്നതിൽ വലിയ പങ്കുവഹിച്ചു. ചെറുകഥകളുൾപ്പെടെ ഇദ്ദേഹത്തിന്റെ മിക്ക കൃതികളും തുടർച്ചയായി പുതിയ പതിപ്പുകളിറങ്ങിക്കൊണ്ടിരിക്കുന്നവയാണ്. ഇദ്ദേഹം മരിച്ച് പതിറ്റാണ്ടുകൾ കഴിഞ്ഞിട്ടും പല ഭാഷകളിലേയ്ക്ക് തർജ്ജമ ചെയ്ത കൃതികളുടെ അച്ചടിപ്പതിപ്പുകൾ ലഭ്യമാണ്.
അമേരിക്കൻ എഴുത്തുകാരനും, തത്ത്വചിന്തകനും, തമാശക്കാരനുമായ ചാൾസ് ഫോർട്ട് ഇദ്ദേഹത്തെ വലിയ അളവിൽ സ്വാധീനിച്ചിട്ടുണ്ട്. ഹൈൻലൈൻ അന്താരാഷ്ട്ര ഫോർട്ടിയൻ ഓർഗനൈസേഷന്റെ ആജീവനാന്ത അംഗമായിരുന്നു.
ഇദ്ദേഹം സോഷ്യൽ സയൻസ് ഫിക്ഷൻ എന്ന ശാഖ വികസിക്കുന്നതിൽ വലിയ പങ്കു വഹിച്ചിട്ടുണ്ട്. ലൈംഗികത, രാഷ്ട്രീയം എന്നീ മേഖലകളും ഇദ്ദേഹം പരാമർശവിധേയമാക്കി. ഈ ശാഖ പ്രചാരം നേടിയതോടെ ഹാർഡ് സയൻസ് ഫിക്ഷൻ ഒരു പ്രത്യേക ശാഖയായി പരിഗണിക്കപ്പെടുവാൻ തുട‌ങ്ങി. ഹൈൻലൈൻ ഹാർഡ് സയൻസ് ഫിക്ഷനിലും ഒരു പ്രധാ‌നിയായാണ് കണക്കാക്കപ്പെടുന്നത്. ഇദ്ദേഹത്തിന്റെ എഞ്ചിനിയറിംഗ് വൈദഗ്ദ്ധ്യവും ഗവേഷണവും ശ്രദ്ധിക്കപ്പെട്ടിട്ടുണ്ട്. പോക്കറ്റ് കാൽക്കുലേറ്ററുകൾ ഇല്ലാതിരുന്ന കാലത്ത് ഭൂമിയിൽ നിന്ന് ചൊവ്വയിലേയ്ക്കുള്ള യാത്രാപഥത്തിന്റെ സൂത്രവാക്യം കണ്ടെത്താൻ ഇദ്ദേഹവും ഭാര്യയും ദിവസങ്ങളോളം പണിപ്പെട്ടിട്ടുണ്ടെന്നും ഇത് സ്പേസ് കേഡറ്റ് എന്ന കഥയിലെ ഒരു വാക്യത്തിൽ മാത്രമാണ് ഒടുവിൽ പ്രത്യക്ഷപ്പെട്ടതെന്നും ഹൈൻലൈൻ പറഞ്ഞിട്ടുണ്ട്.
ഇദ്ദേഹം മറ്റ് ശാസ്ത്ര ഫിക്ഷൻ എഴുത്തുകാരെയും വലിയ അളവിൽ സ്വാധീനിച്ചിട്ടുണ്ട്. 1953-ലെ ഒരു അഭിപ്രായ സർവേയിൽ മറ്റ് ശാസ്ത്ര ഫിക്ഷനെഴുത്തുകാർ തങ്ങളെ സ്വാധീനിച്ച വ്യക്തിയായി ചൂണ്ടിക്കാട്ടിയത് ഹൈൻലൈനെയായിരുന്നു. "മറ്റു പല എഴുത്തുകാരും ഹൈൻലൈനേക്കാൾ കൂടുതൽ കൃതികൾ പ്രസിദ്ധീകരിച്ചിട്ടുണ്ടെങ്കിലും ഇദ്ദേഹത്തിന്റെ സ്വാധീനം കവച്ചുവയ്ക്കാൻ ആർക്കും സാദ്ധ്യമല്ല" എന്ന് വിമർശകനായ ജെയിംസ് ഗിഫോർഡ് അഭിപ്രായപ്പെട്ടിട്ടുണ്ട്.
ഹൈൻലൈൻ കൊണ്ടുവന്ന പല വാക്കുകളും ഇംഗ്ലീഷ് ഭാഷയിൽ സ്വീകരിക്കപ്പെട്ടിട്ടുണ്ട്.
1962-ൽ സ്ഥാപിക്കപ്പെട്ട ചർച്ച് ഓഫ് ഓൾ വേൾഡ്സ് എന്ന മതം ഹൈൻലൈൻ രചിച്ച സ്ട്രേഞ്ചർ ഇൻ എ സ്ട്രേഞ്ച് ലാൻഡ് എന്ന കൃതിയിൽ വിശദീകരിക്കുന്ന മതത്തിൽ നിന്ന് കടം കൊണ്ടിട്ടുണ്ട്. സാമൂഹികമായ കടം കൊള്ളലുകൾ കൂടാതെ "ഗ്രോക്ക്", "ദൗ ആർട്ട് ഗോഡ്", "നെവർ തെസ്റ്റ്" എന്ന പ്രയോഗങ്ങളും ഈ മതം കടം കൊണ്ടിട്ടുണ്ട്. ഹൈൻലൈൻ ഈ മതത്തിൽ അംഗമായിരുന്നില്ലെങ്കിലും മതസ്ഥാപകനും ഹൈൻലൈനും തമ്മിൽ കത്തിടപാടുകൾ നടക്കാറുണ്ടായിരുന്നു. ഈ മതത്തിന് ഇപ്പോഴും ലോകമാസകലം അനുയായികളുണ്ട്.
ശൂന്യാകാശ പര്യവേഷണം സാദ്ധ്യമാണെന്ന തോന്നൽ ജനങ്ങളിലുണ്ടാക്കുന്നതിൽ ഇദ്ദേഹം വലിയ പങ്കാണ് വഹിച്ചിരുന്നത്. ഡെസ്റ്റിനേഷൻ മൂൺ എന്ന ചലച്ചിത്രം സോവിയറ്റ് യൂണിയനുമായി ഒരു സ്പേസ് റേസ് നടത്തുന്ന കാര്യം യഥാർത്ഥത്തിൽ അത് ആരംഭിക്കുന്നതിന് പത്തുവർഷം മുന്നേ പ്രവചിച്ചു. ചൊവ്വയിലെ ഒരു ക്രേറ്ററിന് ഇദ്ദേഹത്തിന്റെ പേരു നൽകപ്പെടുകയുമുണ്ടായി. അപ്പോളോ പതിനഞ്ചിലെ ആസ്ട്രോനോട്ടുകൾ ചന്ദ്രനിൽ വച്ചുള്ള ഒരു റേഡിയോ സംഭാഷണത്തിൽ ഇദ്ദേഹ‌ത്തെ പരാമർശിക്കുകയുണ്ടായി.
അപ്പോളോ പതിനൊന്ന് ചന്ദ്രനിലിറങ്ങിയപ്പോൾ ഹൈൻലൈൻ ഇതിന് ഒരു ദൃക്സാക്ഷി വിവരണം നൽകുകയുണ്ടായി. ഇതുവരെയുള്ള മനുഷ്യ ചരിത്രത്തിലെ ഏറ്റവും മഹത്തായ സംഭവമാണിതെന്നായിരുന്നു ഇദ്ദേഹം പറഞ്ഞത്. ഇത് പുതിയ യുഗത്തിലെ ഒന്നാം വർഷത്തിലെ ഒന്നാം ദിവസമാണ് എന്നും ഇദ്ദേഹം പരാമർശിക്കുകയുണ്ടായി. എലോൺ മസ്ക് ഹൈൻലൈന്റെ കൃതികൾ തന്നെ സ്വാധീനിച്ചിട്ടുണ്ടെന്ന് പറഞ്ഞിട്ടുണ്ട്.
കാഴ്ച്ചപ്പാടുകൾ
ലൈംഗികത, വർഗ്ഗവ്യത്യാസം, രാഷ്ട്രീയം, സൈന്യങ്ങൾ എന്നിങ്ങനെ വളരെ വ്യത്യസ്തമായ ആശയങ്ങൾ ഹൈൻലൈന്റെ കൃതികളിൽ കടന്നുവരുന്നുണ്ട്. ഇദ്ദേഹത്തിന്റെ പല ആശയങ്ങളും സമയത്തിനു മുന്നേ വന്നതാണെന്നും വിപ്ലവകരമാ‌ണെന്നും വിലയിരുത്തപ്പെട്ടിട്ടുണ്ട്. ഇദ്ദേഹത്തിന്റെ അഭിപ്രായങ്ങളും കാലക്രമേണ അവയ്ക്കുണ്ടാകുന്ന മാറ്റങ്ങളും വലിയ ചർച്ചകൾക്ക് വിഷയമായിട്ടുണ്ട്. ഇദ്ദേഹത്തിന് വലിയ പ്രശംസകളും വിമർശനങ്ങളും ഇതിന്റെ പേരിൽ ലഭിച്ചിട്ടുണ്ട്. ചില തത്ത്വചിന്താപരമായ വിഷയങ്ങളിൽ പരസ്പര വിരുദ്ധമായ നിലപാട് ഇദ്ദേഹം എടുത്തിട്ടുണ്ടെന്നുള്ള ആരോപണവും ഉയർന്നിട്ടുണ്ട്. നൈതികതയില്ലാത്തവനാണെന്നും, സ്വാതന്ത്ര്യവാദിയാണെന്നും, ഫാസിസ്റ്റ് ആണെന്നും ഫെറ്റിഷിസ്റ്റ്, ആണെന്നും, പ്രീ-ഈഡിപ്പൽ മനോഭാവമുള്ളവനാണെന്നും സാമാന്യബോധമില്ലാത്തവനാണെന്നും ഇദ്ദേഹത്തിനെതിരേ ആരോപണമുണ്ടായിട്ടുണ്ട് എന്ന് ടെഡ് ജിയോയിയ ചൂണ്ടിക്കാട്ടുന്നു. രാഷ്ട്രീയത്തിലെ എല്ലാ നിലപാടുകാരിലും ഹൈൻലൈനെ വിമർശിക്കുന്നവരും ആരാധിക്കുന്നവരുമുണ്ട്. അമേരിക്കൻ എഥീസ്റ്റ്സ് സ്ഥാപകയായ മാഡലിം മുറേ ഒ'ഹൈർ മുതൽ ഇദ്ദേഹത്തെ പ്രവാചകനായി കാണുന്ന ചർച്ച് ഓഫ് ഓൾ വേൾഡ്സിലെ അംഗങ്ങൾ വരെ ഇദ്ദേഹത്തെ പുകഴ്ത്തുന്നു. വിശാസികളും അവിശ്വാസികളും അഗ്നോസ്റ്റിക്കുകളും ഇദ്ദേഹത്തിന്റെ കൃതികൾ ഇഷ്ടപ്പെട്ടവരിൽ പെടുന്നു.
ഒരു പൂർണ്ണ വിഗ്രഹധ്വംശകനായാണ് ഹൈൻലൈനെ കാണേണ്ടതെന്ന് നിരീക്ഷിക്കപ്പെട്ടിട്ടുണ്ട്. കാര്യങ്ങൾ ഇപ്പോഴുള്ളതുപോലെയാകേണ്ടതില്ല എന്നും ഇതുപോലെ കാര്യങ്ങൾ തുടരുകയില്ല എന്നും തീരുമാനിക്കുന്ന വ്യക്തികളിലൊരാളായി ഹൈൻലൈൻ വിശേഷിപ്പിക്കപ്പെട്ടിട്ടുണ്ട്. സമൂഹത്തിന്റെ ലൈംഗിക ധാരണകളും മതവിശ്വാസവും വാഹനങ്ങളും ഭരണകൂടവും രാഷ്ട്രീയ സംസ്കാരവും സംസ്കാരം സംരക്ഷിക്കുവാനുള്ള പദ്ധതികളും തെറ്റായിരിക്കാം എന്ന സാദ്ധ്യത ഹൈൻലൈൻ കണ്ടു.
പുരസ്കാരങ്ങളും ബഹുമതികളും
1990 സെപ്റ്റംബർ 14-ന് കണ്ടുപിടിക്കപ്പെട്ട മെയിൻ-ബെൽറ്റ് ആസ്റ്ററോയിഡായ 6312 റോബ്ഹൈൻലൈന് (1990 ആർ.എച്ച്.4) ഇദ്ദേഹത്തിന്റെ പേരു നൽകപ്പെട്ടു.
സയൻസ് ഫിക്ഷൻ ആൻഡ് ഫാന്റസി ഹാൾ ഓഫ് ഫെയിമിൽ ഇദ്ദേഹത്തെ 1998-ൽ ഉൾപ്പെടുത്തി.
2001-ൽ യുനൈറ്റഡ് സ്റ്റേറ്റ്സ് നേവൽ അക്കാദമി ഏറോസ്പേസ് എഞ്ചിനിയറിംഗിൽ റോബർട്ട് എ. ഹൈൻലൈൻ ചെയർ ആരംഭിച്ചു.
കാലിഗ്രാഫ പാന്തെറിന
ലഘുചിത്രം|182x182ബിന്ദു|Sida acuta ക്രിസൊമെലിഡേ കുടുംബത്തിൽപ്പെട്ട ഒരു വണ്ടാണ് കാലിഗ്രാഫ പാന്തെറിന (Calligrapha pantherina) അല്ലെങ്കിൽ സിഡ ലീഫ് ബീറ്റിൽ. ഇത് മെക്സിക്കോയിലെ തദ്ദേശീയ ജനുസാണ്. ഇതിന്റെ ലാർവകളും പൂർണവളർച്ചയെത്തിയ വണ്ടുകളും മലങ്കുറുന്തോട്ടി യുടെയും ആനക്കുറുന്തോട്ടി യുടെയും ഇലകൾ തിന്നു നശിപ്പിക്കുന്നു. വടക്കൻ ആസ്ട്രേലിയയിൽ അധിനിവേശ കളകളായ ഇവയെ നിയന്ത്രിക്കാൻ ഈ വണ്ടിനെ ഉപയോഗിച്ചിരുന്നു.
വിതരണം
മെക്സിക്കോ സ്വദേശിയായ ഈ വണ്ട് ഇപ്പോൾ വടക്കൻ ആസ്ട്രേലിയയിലും പാപുവ ന്യൂഗിനിയയിലും ഫിജിയിലും കളനിയന്ത്രണത്തിനായി ഉപയോഗിക്കുന്നു. 2016ൽ ഇതിനെ ന്യൂ കാലഡോണിയയിൽ കണ്ടെത്തി.
കൊടുഖു പിലിഗിരിയൻ
പശ്ചിമഘട്ടതദ്ദേശവാസിയായ ഒരു തവളയാണ് കൊടുഖു പിലിഗിരിയൻ അഥവാ '''Elegant Torrent Frog (Elegant Dancing Frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്. പാലക്കാട് ഗ്യാപ്പിന്റെയും ഗോവ ഗ്യാപ്പിന്റെയും ഇടയിൽ കേരളത്തിലും കർണ്ണാടകത്തിലും കാണുന്നു.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടത്തിലെ ജൈവവൈവിധ്യം വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
ചാരമണൽക്കോഴി
ചാരമണൽക്കോഴിയെ   ആംഗലത്തിൽe ‘’’grey plover ‘’’ എന്നാണു പേര്. ശാസ്ത്രീയ നാമം’’’Pluvialis squatarola’’’ എന്നുമാണ്. വളരെ ദൂരേക്ക് ദേശാടാനം നടത്തുന്ന പക്ഷിയാണ്. പ്രജന സമയം അല്ലാത്തപ്പോൾ ലോകത്തിന്റെ മിക്ക കടൽ തീരങ്ങളിലേക്കും ദേശാടനം നടത്തുന്നു.e
രൂപവിവരണം
ഇവയുടേ നീളം 27–30 സെ.മീ. ആണ്11–12 in. ചിറകുവിരിച്ചിൽ 71–83 സെമീ ആണ്.തൂക്കം190–280 ഗ്രാംആയിരിക്കും. ചാര നിറത്തിൽനിറയെ കറുത്ത കുത്തുകൾ പുറകിലും ചിറകിലും വെളുപ്പ്. തൊണ്ടയും കഴുത്തും നരച്ച ചാര നിറം.കറുത്ത നെഞ്ചുംവെള്ള വാലിന്കറുത്ത പ്ട്ടകളുണ്ട്. അധികം നീളമില്ലാത്തകൊക്കും തടിച്ച കഴുത്തും ഉണ്ട്.കാലിന്റെ നിറം കറുപ്പാണ്.വേഗത്തിൽ ഓടാനും അതേപോലെ പറക്കാനും ഇവയ്ക്കു പറ്റും.
വിതരണം
ആസ്ട്രേലിയയിലേക്ക് പിടകളാണ് ദേശാടാനം നടാത്തുന്നത്.ദേശാടാനം നടത്തുമ്പോൾ ഇട്യ്ക്ക് വിശ്രമിക്കാൻ ഇറങ്ങാറില്ല.
ഭക്ഷണം
കടൽ തീരങ്ങളിൽലും വേലിയിറക്കം ഉള്ളിടത്തും ഇര തേടുന്നു.പ്രാണികളും പുഴുക്കളും കവചമുള്ള ജീവികളും ഭക്ഷണമാണ്. .
സാർവലൗകിക വ്യാകരണം
സൈദ്ധാന്തിക ഭാഷാശാസ്ത്രത്തിൽ നോംചോംസ്കി ആവിഷ്കരിച്ച സിദ്ധാന്തമാണു സാർവലൗകിക വ്യാകരണം. ഭാഷ ആർജ്ജിക്കാനുള്ള ശേഷി മനുഷ്യനു ജന്മസിദ്ധമായി മസ്തിഷ്കത്തിൽ ആലേഖനം ചെയ്യപ്പെട്ടിട്ടുള്ളതാണെന്നു ഈ സിദ്ധാന്തം സമർത്ഥിക്കുന്നു. ഇതനുസരിച്ച് ഔപചാരികമായി പഠിപ്പിക്കാതെ തന്നെ ഒരു വ്യക്തിക്ക് ഭാഷാശേഷി ലഭ്യമാണ്. കൂടാതെ മനുഷ്യൻ സംസാരിക്കുന്ന എല്ലാ ഭാഷകളുടെയും അടിസ്ഥാന പ്രമാണങ്ങൾ ഒന്നു തന്നെയാണ്. ഇവ ജന്മസിദ്ധമായി മനുഷ്യനു ലഭിക്കുന്നതാണ്. ഇതു കൂടാതെ ചില പരാമീറ്റേഴ്സ് (parameters)പരിതഃസ്ഥിതിയിൽനിന്നും ആർജ്ജിച്ചെടുക്കുന്നതായും ഉണ്ട്. ഇവയ്ക്ക് ഋണ-ധന മൂല്യങ്ങൾ കൽപ്പിക്കപ്പെടാവുന്നതാണ്. ഇത്തരം പരാമീറ്റേഴ്സ് ആണ് ഭാഷകളുടെ വൈവിധ്യത്തിനു കാരണം.
അവലംബം
വർഗ്ഗം:ഭാഷാശാസ്ത്രം
സമയമായില്ല പോലും
<templatestyles src="Module:Infobox/styles.css"> ബ്രയാൻ ജോസഫ് നിർമ്മിച്ച 1978-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് സമയമില്ലാ പോലും. ചിന്നി പ്രകാശ്, ഊർമ്മിള, അംബിക, കെപി ഉമ്മർ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. സലിൽ ചൗധരിയാണ് ഈ ചിത്രത്തിന് സംഗീതവും ഗാനങ്ങളും ഒരുക്കിയിരിക്കുന്നത്.
ഗാനങ്ങൾ
ഒഎൻവി കുറുപ്പിന്റെ വരികൾക്ക് സംഗീതം പകർന്നിരിക്കുന്നത് സലിൽ ചൗധരിയാണ്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:സലീൽ ചൗധരി സംഗീതം നൽകിയ മലയാളചലച്ചിത്രങ്ങൾ വർഗ്ഗം:ഓ എൻ വി- സലിൽ ചൗധരി ഗാനങ്ങൾ വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
ചൊവ്വര ചുള്ളിക്കാട്ട് ജുമാ മസ്ജിദ്
പകരം=ചുള്ളിക്കാട്ട് ജുമാ മസ്ജിദ് ശ്രീമൂലനഗരം|ചട്ടരഹിതം|right ആലുവ പ്രദേശത്ത് ഏറ്റവും പഴക്കമുള്ള പള്ളിയാണ് കല്ലറക്കൽ കർത്താവ് മുസ്ലീങ്ങള്ക്കായി പണികഴിപ്പിച്ച തോട്ടുമുഖം പടിഞ്ഞാറെ പള്ളി. അതിനുശേഷമാണ് ചുറ്റുപാടുമുള്ള പ്രമുഖ മുസ്ലിം പള്ളികൾ ഉണ്ടായത്. കൊച്ചുണ്ണി സാഹിബ് വഖഫ് ചെയ്ത സ്ഥലത്ത് കൊല്ലവർഷം ആയിരത്തിൽ(1000) ആലുവ ടൗൺ ജുമാമസ്ജിദ് സ്ഥാപിച്ചു. മാഹിൻ കുട്ടി മേത്തർ വഖഫ് ചെയ്ത സ്ഥലത്ത് രണ്ടു നൂറ്റാണ്ടുകൾക്ക് മുന്നേ തന്നെ സ്ഥാപിതമായതാണ് ചൊവ്വര ചുള്ളിക്കാട് ജുമാമസ്ജിദ്.
ശ്രീമൂലനഗരം കൈപ്ര ജംഗ്ഷനും പെരിയാർ നദിക്കും മധ്യഭാഗത്തായി ചൊവ്വര ചുള്ളിക്കാട്ട് ജുമാ മസ്ജിദ് സ്ഥിതി ചെയ്യുന്നു. ഈ പ്രദേശത്തെ തന്നെ ഏറ്റവും പഴക്കമുള്ള ജുമാമസ്ജിദാണ് ചൊവ്വര ചുള്ളിക്കാട്ട് ജുമാ മസ്ജിദ്. ശ്രീമൂലനഗരം ഗ്രാമപഞ്ചായത്തിലെ തന്നെ ഏറ്റവും കൂടുതൽ അംഗങ്ങളുള്ള ഏറ്റവും വലിയ മഹലാണ് ഈ പള്ളി. വളരെ കാലം പഴക്കമുള്ള പള്ളി ആയതുകൊണ്ട് ഇന്നും അതിന്റെ അവശേഷിപ്പുകൾ അവിടെ കാണാൻ കഴിയും. പഴക്കമുള്ള വലിയ കുളവും, ഒറ്റ കരിങ്കല്ലിൽ തീർത്ത വലിയ രണ്ട് തൂണുകൾ ഇന്നും അവശേഷിക്കുന്നു. പഴയ പള്ളി പുതുക്കി പണിതപ്പോൾ അതിൽ ഒറ്റ കരിങ്കല്ലിൽ തീർത്ത ആ വലിയ രണ്ട് തൂണുകളും ഉപയോഗിച്ചിട്ടുണ്ട്. നിലവിലെ പള്ളിയുടെ മുന്നിലെ രണ്ട് തൂണും അതാണ്.
ആദ്യകാലത്ത് അങ്കമാലി തുറവുംങ്കര കാഞ്ഞൂർ നെടുവഞ്ഞൂർ പറമ്പയം അത്താണി മുതൽ ആളുകൾ ഈ പള്ളിയിലാണ് വെള്ളിയാഴ്ച്ച ജുമാ നമസ്ക്കാരം കൂടിയിരുന്നത്. പിന്നീട് അടുത്തടുത്ത് പ്രദേശങ്ങളിൽ പുതിയ പള്ളികളും മഹല്ലുകളുമായി. പണ്ടുമുതലുള്ള വിശാലമായ കബർസ്ഥാൻ ഈ പള്ളിയങ്ങണത്തിലുണ്ട്. തുറവുംകര ചെങ്ങൽ കാലടി തുടങ്ങി സ്ഥലങ്ങളിൽനിന്നും ഇവിടെ ഖബർ അടക്കം ചെയ്തിരുന്നു.
ചൊവ്വര ചുള്ളിക്കാട്ട് ജുമാ മസ്ജിദ് മഹലിന്റെ നേതൃത്വത്തിൽ വിവിധ സഹായ സഹകരണ സംരംഭങ്ങളും മദ്‌റസകളും നടക്കുന്നുണ്ട്. പള്ളിയിൽ ദറസ് ക്ലാസ്സിലൂടെ ഖുർആൻ ഹിഫ്സ് കോഴ്‌സും നടക്കുന്നുണ്ട്. അടുത്ത കാലത്തായി ഈ മഹല്ല് നാടിന്റെ ആരോഗ്യ രംഗത്തും ശ്രെദ്ധകൊടുക്കുന്നുണ്ട്. അതിന്റെ ഭാഗമായി ആംബുലൻസ് സംവിധാനവും ഒരുക്കിയിട്ടുണ്ട്. സ്ത്രികൾക്ക് ഇസ്ലാമിക ശരീഅത്ത് മേഖലയിൽ അവബോധം നൽകുന്നതിനായി പ്രതേക കോഴ്സുകളും നടത്തിയിരുന്നു.
ശ്രീമൂലനഗരം അൽ അമീൻ പബ്ലിക് സ്കൂൾ താൽക്കാലികമായി ആരംഭിക്കുന്നത് ഈ പള്ളിയുടെ കോമ്പൗണ്ടിലെ മദ്രസ കെട്ടിടത്തിലായിരുന്നു. പിന്നീട് പുതിയ റോഡ് ഹിറാ ജുമാമസ്ജിദ്ന് പിറകുവശത്തായി സ്വന്തമായി സ്ഥലം വാങ്ങി പുതിയ സ്കൂൾ കെട്ടിടം പണിയുകയായിരുന്നു.
അവലംബം
വർഗ്ഗം:എറണാകുളം ജില്ലയിലെ മുസ്ലീം പള്ളികൾ
സോപ്ഫുനുവോ
"സോപ്ഫുനുവോ ", റുസോമയിലെ സ്വന്തം ഗ്രാമത്തിലേക്കുള്ള യാത്രാമധ്യേ ദാരുണമായി തകർന്ന ഒരു സ്ത്രീയുടെയും അവളുടെ കുട്ടിയുടെയും ജീവിതത്തെക്കുറിച്ചുള്ള ഒരു അംഗമി നാഗ നാടോടിക്കഥയാണ്.
പ്ലോട്ട്
റുസോമ ഗ്രാമത്തിലെ സുന്ദരിയായ ഒരു പെൺകുട്ടിയായിരുന്നു സോപ്ഫുനുവോ. അവൾ മറ്റൊരു ഗ്രാമത്തിലെ ഒരാളുമായി വിവാഹം കഴിച്ചു. ഒരു ഭാര്യയെന്ന നിലയിൽ, അവൾ ഭർത്താവിനോട് അചഞ്ചലമായ വിശ്വസ്തത കാത്തുസൂക്ഷിക്കുന്നു. അവൾ അവനെ എല്ലാ മനോഹരമായ വസ്ത്രങ്ങളും അണിയിച്ചു. ചില സ്ത്രീകൾക്ക് അവന്റെ വിവാഹ വിജയത്തോടുള്ള അസൂയ മറച്ചുവെക്കാൻ കഴിഞ്ഞില്ല. അവർ ഭാര്യയെ വിവാഹമോചനം ചെയ്യാൻ പ്രേരിപ്പിച്ചു. ഒടുവിൽ സോപ്ഫുനുവോ അവനുമായി പിരിയാൻ നിർബന്ധിതനായി. ഒരു രാത്രി അവൾ തന്റെ കുട്ടിയെയും എടുത്തുകൊണ്ട് ഭർത്താവിന്റെ വീട്ടിൽ നിന്ന് പുറപ്പെട്ടു, കത്തുന്ന പൈൻ ടോർച്ചും പിടിച്ച് അവളുടെ തറവാട്ടിലേക്ക് പുറപ്പെട്ടു. ദുർഘടമായ ഭൂപ്രദേശത്തിലൂടെയുള്ള യാത്രാമധ്യേ, ഒരു ദുരാത്മാവിന്റെ കുത്തൊഴുക്കിൽ അവൾ മരിച്ചു. അവൾ കുട്ടിയെ അവളുടെ പുറകിൽ ഉപേക്ഷിച്ചു. കുറച്ച് സമയത്തിന് ശേഷം കുട്ടിയുടെ അമ്മയുടെ വാരിയെല്ല് തുളച്ച് മൃതദേഹം വീണു ജീർണിച്ചു. അവ രണ്ടും മനുഷ്യരൂപത്തിലുള്ള കല്ലുകളായി രൂപാന്തരപ്പെട്ടു.
അവലംബം
വർഗ്ഗം:ഇന്ത്യൻ ഫോൿലോർ
പോർട്രയിറ്റ് ഓഫ് എ സീറ്റെഡ് വുമൺ
ഡച്ച് ചിത്രകാരനായിരുന്ന നിക്കോളാസ് മേസ് വരച്ച എണ്ണച്ചായാ ചിത്രമാണ് പോർട്രയിറ്റ് ഓഫ് എ സീറ്റെഡ് വുമൺ. ചിത്രം പൂർത്തിയാക്കിയ തീയതി അജ്ഞാതമാണ്. ചിത്രം 1653 ലേതാണെന്നാണ് മെയ്സ് ആദ്യമായി രേഖപ്പെടുത്തിയത്. റെംബ്രാൻഡിന്റെ ശിഷ്യനായ മെയ്സ് ബൈബിൾപരവും പൗരാണികസങ്കൽപ്പമുളള വിഷയങ്ങൾ, സാമാന്യജീവിതചിത്രീകരണങ്ങൾ എന്നിവയുടെ ചിത്രകാരനായും ഛായാചിത്രകാരനായും ഔദ്യോഗിക ജീവിതം ആരംഭിച്ചു. 1693-ൽ അദ്ദേഹം അന്തരിച്ചു. 112,5 x 91,5 സെന്റിമീറ്റർ വലിപ്പമുള്ള ചിത്രം നിലവിൽ ആന്റ്‌വെർപ്പിലെ റോയൽ മ്യൂസിയം ഓഫ് ഫൈൻ ആർട്‌സിൽ പ്രദർശിപ്പിച്ചിരിക്കുന്നു.
അവലംബം
വർഗ്ഗം:ഫ്ലെമിഷ് ചിത്രങ്ങൾ
മാക്രമി
പകരം=|ലഘുചിത്രം|Detail of Cavandoli macramé നെയ്‍ത്തിന് പകരം വിവിധതരം കെട്ടൽ രീതികൾ ഉപയോഗിച്ച് നിർമ്മിക്കുന്ന ഒരു തുണിത്തരമാണ് മാക്രമി.
മാക്രമിന്റെ പ്രാഥമിക കെട്ടുകൾ ചതുരവും (അല്ലെങ്കിൽ റീഫ് നോട്ട്) "ഹിച്ചിംഗ്" രൂപങ്ങളുമാണ്: ഹാഫ് ഹിച്ചുകളുടെ വിവിധ കോമ്പിനേഷനുകൾ ആണ് ഇത്തരം കെട്ടുകൾ. കത്തിയുടെ ഹാൻഡിലുകൾ,ബോട്ടിലുകൾ തുടങ്ങി കപ്പലുകളുടെ ഭാഗങ്ങൾ വരെ പൊതിഞ്ഞ് മനോഹരമാക്കുന്നതിനായി നാവികർ,വളരെക്കാലം മുമ്പ് തന്നെ ഇത്തരം അലങ്കാരക്കെട്ടുകൾ വിവിധ രൂപങ്ങളിൽ തയ്യാറാക്കിയിരുന്നു.
നെയ്ത്ത് പോലെയുള്ള ജ്യാമിതീയവും സ്വതന്ത്ര രൂപത്തിലുള്ളതുമായ പാറ്റേണുകൾ രൂപപ്പെടുത്താൻ ഉപയോഗിക്കുന്ന ഒരു ഇനമാണ് കവൻഡോളി മാക്രമി. കവൻഡോളി ശൈലി പ്രധാനമായും ഒറ്റ കെട്ടിലാണ് നിർമ്മിച്ചിരിക്കുന്നത്, ഇരട്ട ഹാഫ്-ഹിച്ച് കെട്ട്. ഒരു സമതുലിതമായ ഭാഗത്തിന്റെ ഇടത് വലത് ഭാഗങ്ങൾ പ്രവർത്തിക്കുമ്പോൾ തുല്യത നിലനിർത്താൻ ചിലപ്പോൾ റിവേഴ്സ് ഹാഫ് ഹിച്ചുകൾ ഉപയോഗിക്കാറുണ്ട്.
ലെതർ അല്ലെങ്കിൽ ഫാബ്രിക് ബെൽറ്റുകൾ പലപ്പോഴും മാക്രമി ടെക്നിക്കുകൾ വഴി സൃഷ്ടിക്കുന്ന മറ്റൊരു ആക്സസറിയാണ്. സ്കൂൾ കുട്ടികളും കൗമാരക്കാരും തമ്മിൽ കൈമാറ്റം ചെയ്യപ്പെടുന്ന മിക്ക സൗഹൃദ വളകളും ഈ രീതി ഉപയോഗിച്ചാണ് സൃഷ്ടിക്കുന്നത്. തീം പാർക്കുകൾ, മാളുകൾ, സീസണൽ മേളകൾ, മറ്റ് പൊതു സ്ഥലങ്ങൾ എന്നിവിടങ്ങളിലെ വെണ്ടർമാർക്ക് മാക്രമി ആഭരണങ്ങളോ അലങ്കാരങ്ങളോ വിൽക്കാം.
ചരിത്രം
ലഘുചിത്രം|Macramé knot: clove hitch, loop to the left ബാബിലോണിയക്കാരുടെയും അസീറിയക്കാരുടെയും കൊത്തുപണികളിൽ മാക്രമി ശൈലിയിലുള്ള കെട്ടുകൾ അലങ്കാരമായി രേഖപ്പെടുത്തിയിട്ടുള്ളതാണ് ആദ്യകാല ഉപയോഗങ്ങളിലൊന്ന്. തൊങ്ങൽ പോലെയുള്ള പ്ലെയിറ്റിംഗ്, ബ്രെയ്‌ഡിംഗുകൾ എന്നിവ അക്കാലത്തെ വസ്ത്രങ്ങൾ അലങ്കരിക്കുകയും അത് അവരുടെ ശിലാ പ്രതിമകളിൽ നിന്ന് കണ്ടെത്തുകയും ചെയ്തു. ലഘുചിത്രം|Macramé knot: clove hitch, loop to the left തൂവാലകൾ, ഷാളുകൾ, മൂടുപടങ്ങൾ തുടങ്ങിയ കൈത്തറി തുണികളുടെ അരികുകളിൽ അറബ് നെയ്ത്തുകാർ അധിക നൂൽ കെട്ടിയിരുന്നു. "വരയുള്ള തൂവാല", "അലങ്കാര തൊങ്ങൽ" അല്ലെങ്കിൽ "എംബ്രോയ്ഡറി ചെയ്ത മൂടുപടം" എന്നീ അർത്ഥങ്ങളുണ്ടെന്ന് വിശ്വസിക്കപ്പെടുന്ന അറബി മാക്രാമിയ (مكرمية) എന്ന പദത്തിൽ നിന്നാണ് മാക്രമി എന്ന പദം ഉരുത്തിരിഞ്ഞത് .മറ്റൊരു ചിന്താധാര ഇത് ടർക്കിഷ് മക്രമ, "നാപ്കിൻ" അല്ലെങ്കിൽ "ടൗവൽ" എന്നിവയിൽ നിന്നാണ് വരുന്നതെന്ന് സൂചിപ്പിക്കുന്നു. വടക്കേ ആഫ്രിക്കയിലെ ഒട്ടകങ്ങളിൽ നിന്നും കുതിരകളിൽ നിന്നും ഈച്ചകളെ അകറ്റാനും അലങ്കാര തൊങ്ങലുകൾ ഉപയോഗിച്ചിരുന്നു.
മൂറിഷ് അധിനിവേശം കരകൗശലത്തെ സ്പെയിനിലേക്കും പിന്നീട് ഇറ്റലിയിലേക്കും പ്രത്യേകിച്ച് ലിഗുറിയ പ്രദേശത്തേക്കും എത്തിച്ചു, പിന്നീട് അത് യൂറോപ്പിലുടനീളം വ്യാപിച്ചു. ഇംഗ്ലണ്ടിൽ, പതിനേഴാം നൂറ്റാണ്ടിന്റെ അവസാനത്തിൽ മേരി രണ്ടാമന്റെ കൊട്ടാരത്തിൽ ഇത് അവതരിപ്പിക്കപ്പെട്ടു. മേരി രാജ്ഞി തന്റെ സ്ത്രീകളെ ഇത് പഠിപ്പിച്ചു. ലഘുചിത്രം|Decorative macramé ship ലഘുചിത്രം|Decorative macramé ship വിക്ടോറിയൻ കാലഘട്ടത്തിലാണ് മാക്രമി ഏറ്റവും കൂടുതൽ പ്രചരിക്കപ്പെട്ടത്. ടേബിൾക്ലോത്ത്, ബെഡ്‌സ്‌പ്രെഡുകൾ, കർട്ടനുകൾ തുടങ്ങിയ ഇനങ്ങളിൽ ഇത് മിക്ക വീടുകളെയും അലങ്കരിച്ചു. ജനപ്രിയമായ സിൽവിയയുടെ ബുക്ക് ഓഫ് മാക്രമേ ലേസ് (1882) "വീട്ടുവസ്ത്രങ്ങൾ, ഗാർഡൻ പാർട്ടികൾ, കടൽത്തീരത്തെ റാമ്പ്ലിംഗുകൾ, പന്തുകൾ എന്നിവയ്‌ക്കായി കറുപ്പും വ്യത്യസ്ത നിറങ്ങളും ഉള്ള വസ്ത്രങ്ങൾ മനോഹരമായി എങ്ങനെ ട്രിമ്മിംഗ് ചെയ്യാമെന്ന് കാണിച്ചുതരുന്നു - വീട്ടുപയോഗത്തിനും അടിവസ്ത്രങ്ങളിലും അഴകേറിയ അലങ്കാരങ്ങൾ ...". ലഘുചിത്രം|Decorative macramé ship പത്തൊൻപതാം നൂറ്റാണ്ടിൽ ഇത്തരം അലങ്കാരങ്ങൾ ജെനോവയിലെ ഒരു പ്രത്യേകതയായിരുന്നു. അവിടെ, "16-ആം നൂറ്റാണ്ടിൽ ഉപയോഗിച്ചിരുന്ന "പൂന്തോ എ ഗ്രോപ്പോ" എന്നറിയപ്പെടുന്ന ലെയ്സ് കെട്ടുന്നതിനുള്ള രീതിയായിരുന്നു ഇതിന്റെ അടിസ്ഥാനം "
കടലിൽ തിരക്കില്ലാത്ത സമയത്ത് നാവികർ മാക്രമി വസ്തുക്കൾ ഉണ്ടാക്കി, അവർ ഇറങ്ങുമ്പോൾ വിൽക്കുകയോ കൈമാറ്റം ചെയ്യുകയോ ചെയ്തു, അങ്ങനെ ചൈന, ന്യൂ വേൾഡ് തുടങ്ങിയ സ്ഥലങ്ങളിലേക്ക് കല വ്യാപിപ്പിച്ചു. പത്തൊൻപതാം നൂറ്റാണ്ടിലെ ബ്രിട്ടീഷ്, അമേരിക്കൻ നാവികർ മാക്രമിൽ നിന്ന് ഹമ്മോക്കുകളും ബെൽ ഫ്രിഞ്ചുകളും ബെൽറ്റുകളും ഉണ്ടാക്കി. അവർ ഉപയോഗിക്കുന്ന കെട്ടിനെ "സ്ക്വയർ നോട്ടിംഗ്" എന്ന് വിളിച്ചു. നാവികർ മാക്രമിനെ "മക്‌ നമാരയുടെ ലേസ്" എന്നും വിളിക്കുന്നു.
മാക്രമിന്റെ ജനപ്രീതി ക്രമേണ മങ്ങിതുടങ്ങിയെങ്കിലും 1970-കളിൽ വാൾ ഹാംഗിംഗുകൾ, വസ്ത്രങ്ങൾ, ചെറിയ ജീൻസ് ഷോർട്ട്‌സ്, ബെഡ്‌സ്‌പ്രെഡുകൾ, ടേബിൾക്ലോത്ത്, ഡ്രെപ്പറികൾ, പ്ലാന്റ് ഹാംഗറുകൾ, മറ്റ് ഫർണിച്ചറുകൾ എന്നിവയുടെ നിർമ്മാണത്തിനായി മാക്രമി വീണ്ടും ഉപയോഗിക്കപ്പെട്ടു.മാക്രമി ആഭരണങ്ങൾ അമേരിക്കയിൽ ജനപ്രിയമായി. പ്രധാനമായും ചതുരാകൃതിയിലുള്ള കെട്ടുകളും മുത്തശ്ശി കെട്ടുകളും ഉപയോഗിച്ചുണ്ടാക്കിയിരുന്ന ഈ ആഭരണങ്ങളിൽ പലപ്പോഴും കൈകൊണ്ട് നിർമ്മിച്ച ഗ്ലാസ് മുത്തുകളും അസ്ഥിയും ഷെല്ലു പോലുള്ള പ്രകൃതിദത്ത ഘടകങ്ങളും ഉൾപ്പെടുത്തിയിരുന്നു.. നെക്ലേസുകൾ, കൊലുസുകൾ, വളകൾ എന്നിവ മാക്രമി ആഭരണങ്ങളുടെ ജനപ്രിയ രൂപങ്ങളായി മാറി 1980-കളുടെ തുടക്കത്തോടെ,ഫാഷൻ രംഗത്തുനിന്ന് പിന്തള്ളപ്പെട്ടുവെങ്കിലും രണ്ടായിരാമാണ്ടോടെ മാക്രമി വീണ്ടും ഉയർത്തെഴുന്നേൽക്കപ്പെട്ടു